qundao/data-zh-poetry huggingface dataset:
午晴观孔雀
作者：袁说友
朝代：宋

异雀逢人正美观，一鸣晴日傍栏干。昂头未展云霄翼，掉尾先摇锦绣盘。危坐我方诗兴切，薄寒谁伴酒肠宽。世间最是羁怀恶，犹得亭花著意看。
午阴小饮
作者：袁说友
朝代：宋
体裁：五言律诗

草树涧边青，人稀自掩扃。阴沈端午水，晴映半天星。倦枕敷横榻，枯藜傍小亭。谁知一杯酒，小醉不嫌醒。
卞山石林
作者：袁说友
朝代：宋

物是人非旧，堂空语不应。千重云夭矫，百态玉崚嶒。断壁苔封径，悬岩树挂藤。支颐重觅日，犹记昔年曾。
卞山石林
作者：袁说友
朝代：宋

物是人非旧，堂空语不譍。
千重云夭矫，百态玉崚嶒。
断壁苔封径，悬岩树挂藤。
搘颐重觅日，犹记昔年曾。
卢德华郎中将漕福建
作者：袁说友
朝代：宋

畴昔相从在帝关，更于岁晚接清班。
同朝所恨常疎阔，一岁之中几往还。
便合横翔来楚路，未应清梦落闽山。
谁将好雪留征棹，毋疾其驱有诏颁。
卢德华郎中将漕福建
作者：袁说友
朝代：宋

畴昔相从在帝关，更于岁晚接清班。同朝所恨常疏阔，一岁之中几往还。便合横翔来楚路，未应清梦落闽山。谁将好雪留征棹，毋疾其驱有诏颁。
又和三首 其一 感鹡鸰原
作者：袁说友
朝代：宋

兄弟生同室，长大相差池。浮生朝露如，欢乐随忧悲。南来几飞雁，北去归同时。嗟君胡不知，恨此何可追。
又和三首·叹七十
作者：袁说友
朝代：宋
体裁：古风

人生自作难，百念一已多。七十古稀有，况此疾病何。纷纷老骀驽，失脚千丈坡。行乐当及兹，岁月如经过。
又和三首·怀萧居
作者：袁说友
朝代：宋
体裁：古风

前生老居士，识我臭味同。诗囊欲往来，一别已再冬。相从能几何，岁晚惊飘蓬。须赋早归欤，共老千岩松。
又和三首·感鹡鸰原
作者：袁说友
朝代：宋

兄弟生同室，长大相差池。浮生朝露如，欢乐随忧悲。南来几飞雁，北去归同时。嗟君胡不知，恨此何可追。前生老居士，识我臭味同。诗囊欲往来，一别已再冬。相从能几何，岁晚惊飘蓬。须赋早归欤，共老千岩松。人生自作难，百念一已多。七十古稀有，况此疾病何。纷纷老骀驽，失脚千丈坡。行乐当及兹，岁月如经过。
又和三首·感鹡鸰原
作者：袁说友
朝代：宋

兄弟生同室，长大相差池。
浮生朝露如，欢乐随忧悲。
南来几飞鴈，北去归同时。
嗟君胡不知，恨此何可追。
双溪亭
作者：袁说友
朝代：宋

源委萦苕霅，乾坤接水云。半天孤月照，两派一溪分。日落虹垂影，鱼翻縠断纹。烟波岂无义，泾渭固难群。
双溪亭
作者：袁说友
朝代：宋

源委萦苕霅，干坤接水云。
半天孤月照，两派一溪分。
日落虹垂影，鱼翻縠断纹。
烟波岂无义，泾渭固难羣。
发山阳得顺风二首
作者：袁说友
朝代：宋

晓入山阳古渡头，轻帆猎猎送行舟。风师怜我征程滞，顷刻扬舲到泗州。一阵南风更带回，轻扶柂橹疾于飞。舟行若借帆樯便，细数何须十日归。
发山阳得顺风二首·其一
作者：袁说友
朝代：宋
体裁：七言绝句

晓入山阳古渡头，轻帆猎猎送行舟。风师怜我征程滞，顷刻扬舲到泗州。
发山阳得顺风二首·其二
作者：袁说友
朝代：宋
体裁：七言绝句

一阵南风更带回，轻扶柂橹疾于飞。舟行若借帆樯便，细数何须十日归。
古镜
作者：袁说友
朝代：宋

老眼羞看镜，华颠怯半霜。栖迟勋业晚，孤负岁年长。月透光深杳，花摇影颉颃。衣冠从尔正，不趁晓来妆。
古镜
作者：袁说友
朝代：宋

老眼羞看镜，华颠怯半霜。
栖迟勋业晚，孤负岁年长。
月透光深杳，花摇影颉颃。
衣冠从尔正，不趁晓来粧。
句·其一
作者：袁说友
朝代：宋
体裁：句

水暗人家水拍堤。
句·其三
作者：袁说友
朝代：宋

扁舟繫柳向朱扉。
句·其二
作者：袁说友
朝代：宋

坐来客子浑忘倦。
叶信父家听琵琶
作者：袁说友
朝代：宋

娉婷未嫁惜琵琶，借与诗人着意夸。
不数前人推引曲，只矜赵女绮罗花。
叶信父家听琵琶
作者：袁说友
朝代：宋

娉婷未嫁惜琵琶，借与诗人著意夸。
不数前人推引曲，只矜赵女绮罗花。
叶信父家听琵琶
作者：袁说友
朝代：宋

娉婷未嫁惜琵琶，借与诗人著意誇。不数前人推引曲，只矜赵女绮罗花。
司庾会稽道中答衢民綵帜送行
作者：袁说友
朝代：宋

征车何事不容征，綵旆歌谣塞路津。徒以平生多拙政，偶于岁晚得衢民。我方州县惭尸禄，汝向闾阎切爱身。料得去思均彼此，一诗聊复慰邦人。
司庾会稽道中答衢民綵帜送行
作者：袁说友
朝代：宋

征车何事不容征，綵旆歌谣塞路津。
徒以平生多拙政，偶于岁晚得衢民。
我方州县惭尸禄，汝向闾阎切爱身。
料得去思均彼此，一诗聊復慰邦人。
同周可大莫子章同游证通寺
作者：袁说友
朝代：宋
体裁：五言律诗

好友频相过，閒愁一笑忘。逶迤萧寺径，淡薄老僧房。饱饭溪山足，空门日月长。归来怀妙语，心地转清凉。
同子隆次公小饮
作者：袁说友
朝代：宋

老境昏昏只醉眠，不知门外艳阳天。奚为有客携壶至，又以閒人到酒边。山路试登桃映日，溪城一望草如烟。春分花事今多少，未觉心情胜去年。
同子隆次公小饮
作者：袁说友
朝代：宋

老境昏昏只醉眠，不知门外艷阳天。
奚为有客携壶至，又以閒人到酒边。
山路试登桃映日，溪城一望草如烟。
春分花事今多少，未觉心情胜去年。
同张元善集癸未同年
作者：袁说友
朝代：宋
体裁：七言律诗

同年几合几分违，三十年间见日稀。尊酒相逢今也幸，诗书论政旧焉依。慈恩故事嗟回首，吴地清谈对落晖。平世功臣在公等，尚期努力佐龙飞。
同莫子章方舟下龟溪
作者：袁说友
朝代：宋
体裁：七言律诗

一舸相从下碧澜，城南百里话更残。绝知未减在家好，政自不愁行路难。舒望最堪诗眼纵，忘形只觉酒肠宽。归来颇讶山头黑，果是西风一夜寒。
同鄂州都统制司登压云亭
作者：袁说友
朝代：宋

一带城头四望全，压云亭上更无边。手攀北斗轻飞肉，目盼南楼仅及肩。城郭千年高复下，江湖万里后还先。平生颇负昂霄志，便欲乘风送上天。
同鄂州都统制司登压云亭
作者：袁说友
朝代：宋

一带城头四望全，压云亭上更无边。
手攀北斗轻飞肉，目盼南楼仅及肩。
城郭千年高復下，江湖万里后还先。
平生颇负昂霄志，便欲乘风送上天。
吕公亭
作者：袁说友
朝代：宋

仙翁何地不翱翔，底事三游只岳阳。不是朗吟飞过疾，洞庭张乐要迎将。
吕公亭
作者：袁说友
朝代：宋

僊翁何地不翱翔，底事三游只岳阳。
不是朗吟飞过疾，洞庭张乐要迎将。
听道人弹琴
作者：袁说友
朝代：宋

东城寻春春事浓，长啸理策蓬庵中。
道人饭了徒快睡，万虑一洗惟丝桐。
高山不断春啧啧，流水无言声磔磔。
月明露冷意有余，夜想朝吟恨谁释。
平生心赏竹间寻，岁晚欣逢正始音。
烦君更抚文王操，慰我寒窗在此琴。
听道人弹琴
作者：袁说友
朝代：宋

东城寻春春事浓，长啸理策蓬庵中。道人饭了徒快睡，万虑一洗惟丝桐。高山不断春啧啧，流水无言声磔磔。月明露冷意有馀，夜想朝吟恨谁释。平生心赏竹间寻，岁晚欣逢正始音。烦君更抚文王操，慰我寒窗在此琴。
呈浙西张提仓
作者：袁说友
朝代：宋

老掾当年意已倾，执鞭虽晚眼仍青。
绣衣公子初云汉，璧水先生尚典刑。
负弩前驱容漫叟，下帷覃思媿玄经。
催科欲付翻羹手，照我山行定几星。
呈浙西张提仓
作者：袁说友
朝代：宋

老掾当年意已倾，执鞭虽晚眼仍青。绣衣公子初云汉，璧水先生尚典刑。负弩前驱容漫叟，下帷覃思愧玄经。催科欲付翻羹手，照我山行定几星。
周可大惠昆崙桃
作者：袁说友
朝代：宋
体裁：五言律诗

秋雨成萧瑟，缃桃辱记存。品高来禁籞，地远想昆崙。幸有千年实，愁无五石樽。欲修琼玖报，素手愧空言。
周可大携子入山读书
作者：袁说友
朝代：宋

一日不觌面，三秋应动心。
刚闻将子去，又惯入山深。
饭饱羣书乐，窗閒万竹阴。
扁舟纔十里，得得要相寻。
周可大携子入山读书
作者：袁说友
朝代：宋

一日不觌面，三秋应动心。刚闻将子去，又惯入山深。饭饱群书乐，窗閒万竹阴。扁舟才十里，得得要相寻。
周锡自蜀归浙
作者：袁说友
朝代：宋

东瓯西浙两夤缘，齐止金陵万里船。
风月醉中同客梦，簿书丛裏读诗篇。
怀归念我方投劾，勇去输君已着鞭。
岁晚江空帆力满，长安春好正朝天。
周锡自蜀归浙
作者：袁说友
朝代：宋

东瓯西浙两夤缘，齐止金陵万里船。风月醉中同客梦，簿书丛里读诗篇。怀归念我方投劾，勇去输君已著鞭。岁晚江空帆力满，长安春好正朝天。
呵笔
作者：袁说友
朝代：宋

呵笔小吟消白日，闭门高卧却红尘。平生笑我千方误，投老从公两岁邻。欲放酒肠愁酒病，强投诗社阙诗声。浮生失意每如此，薄命何人详细评。
呵笔·其一
作者：袁说友
朝代：宋

呵笔小吟消白日，闭门高卧却红尘。平生笑我千方误，投老从公两岁邻。
呵笔·其一
作者：袁说友
朝代：宋

呵笔小吟消白日，闭门高卧却红尘。
平生笑我千方误，投老从公两岁隣。
呵笔·其二
作者：袁说友
朝代：宋
体裁：七言绝句

欲放酒肠愁酒病，强投诗社阙诗声。浮生失意每如此，薄命何人详细评。
和丁端叔九日韵
作者：袁说友
朝代：宋
体裁：五言律诗

风雨重阳候，旌旗五客游。清樽烦卜夜，归鬓但惊秋。薄暮霭云散，倾城终日留。晚楼东望际，萸菊故园丘。
和丁端叔书怀韵二首
作者：袁说友
朝代：宋

养花藏日半笼晴，尚有娇红照眼明。却恨中年怕离别，好诗撩动故乡情。春江稳去趣东归，折尽亭前杨柳丝。我欲吴江办投劾，与君花下说襟期。
和丁端叔书怀韵二首·其一
作者：袁说友
朝代：宋
体裁：七言绝句

养花藏日半笼晴，尚有娇红照眼明。却恨中年怕离别，好诗撩动故乡情。
和丁端叔书怀韵二首·其二
作者：袁说友
朝代：宋
体裁：七言绝句

春江稳去趣东归，折尽亭前杨柳丝。我欲吴江办投劾，与君花下说襟期。
和丁端叔双清韵
作者：袁说友
朝代：宋

翠云白雪两仙容，未怯姮娥傍月宫。若把佳人较清绝，争妍应愧伯夷风。
和丁端叔双清韵
作者：袁说友
朝代：宋

翠云白雪两僊容，未怯姮娥傍月宫。
若把佳人较清绝，争妍应愧伯夷风。
和丁端叔晓红韵
作者：袁说友
朝代：宋

晓红着意一番新，稳送公归上国春。
花下剩传多好客，满园浑是爱棠人。
和丁端叔晓红韵
作者：袁说友
朝代：宋

晓红著意一番新，稳送公归上国春。花下剩传多好客，满园浑是爱棠人。
和丁端叔月窟韵
作者：袁说友
朝代：宋

几度飘零满地金，移根堂下豁尘襟。
主翁自是曾修月，更为人间着翠阴。
和丁端叔月窟韵
作者：袁说友
朝代：宋

几度飘零满地金，移根堂下豁尘襟。主翁自是曾修月，更为人间著翠阴。
和人怀归
作者：袁说友
朝代：宋
体裁：五言律诗

宦海风波恶，穷途故旧新。匹夫犹按剑，夜璧莫投人。狎水舟沈羽，防城口累身。归来老丘壑，一笑乐吾真。
和仲躬赠轮道者韵
作者：袁说友
朝代：宋

孤峰顶上阿谁能，苦竹怜渠着意曾。
他日林间重勘辨，我身元是在家僧。
和仲躬赠轮道者韵
作者：袁说友
朝代：宋

孤峰顶上阿谁能，苦竹怜渠著意曾。他日林间重勘辨，我身元是在家僧。
和兼善韵
作者：袁说友
朝代：宋

江湖踪迹厌萍游，只有诗魔老未休。
平日故人谈语句，朞年裹眼识风流。
自能作意閒中趣，无復关心世外愁。
趁此百年身偶健，为君一语竟须酬。
和兼善韵
作者：袁说友
朝代：宋

江湖踪迹厌萍游，只有诗魔老未休。平日故人谈语句，期年裹眼识风流。自能作意閒中趣，无复关心世外愁。趁此百年身偶健，为君一语竟须酬。
和刘叔骥司户韵
作者：袁说友
朝代：宋

不饮无何一味羶，听渠七字辄欣然。
念非公子谁堪比，可奈吾衰不待年。
料得诗魔排锦绣，却从笔力裹山川。
兰亭若未归修禊，更伴刘郎发秘传。
和刘叔骥司户韵
作者：袁说友
朝代：宋

不饮无何一味膻，听渠七字辄欣然。念非公子谁堪比，可奈吾衰不待年。料得诗魔排锦绣，却从笔力裹山川。兰亭若未归修禊，更伴刘郎发秘传。
和南伯山行韵二首
作者：袁说友
朝代：宋

日日登山复下山，崎岖分寸绝难攀。已无鱼腹江湖虑，肯怯羊肠道路弯。满目诗材供客子，一杯醽醁染衰颜。四方弧矢男儿事，扪尽参墟莫畏艰。千峰踏尽又层坡，冠染征尘不暇峨。佳处赏心惟酒尔，愁时引睡奈诗何。憩亭尚远日先暮，脚力已穷山更多。白发对山聊自醉，如公自富郢中歌。
和南伯山行韵二首·其一
作者：袁说友
朝代：宋

日日登山复下山，崎岖分寸绝难攀。已无鱼腹江湖虑，肯怯羊肠道路弯。满目诗材供客子，一杯醽醁染衰颜。四方弧矢男儿事，扪尽参墟莫畏艰。
和南伯山行韵二首·其一
作者：袁说友
朝代：宋

日日登山復下山，崎岖分寸绝难攀。
已无鱼腹江湖虑，肯怯羊肠道路弯。
满目诗材供客子，一杯醽醁染衰颜。
四方弧矢男儿事，扪尽参墟莫畏艰。
和南伯山行韵二首·其二
作者：袁说友
朝代：宋

千峰踏尽又层坡，冠染征尘不暇峨。佳处赏心惟酒尔，愁时引睡奈诗何。憩亭尚远日先暮，脚力已穷山更多。白发对山聊自醉，如公自富郢中歌。
和南伯山行韵二首·其二
作者：袁说友
朝代：宋

千峰踏尽又层坡，冠染征尘不暇峩。
佳处赏心惟酒尔，愁时引睡奈诗何。
憩亭尚远日先暮，脚力已穷山更多。
白髮对山聊自醉，如公自富郢中歌。
和友人秋日韵二首
作者：袁说友
朝代：宋

楼外西山日脚低，萸觞新唱缕金衣。十年为客秋风里，空负黄花几赋归。了无风雨夕阳低，多少诗翁问白衣。把酒西风暗相约，年年篱下菊时归。
和友人秋日韵二首·其一
作者：袁说友
朝代：宋

楼外西山日脚低，萸觞新唱缕金衣。
十年为客秋风裏，空负黄花几赋归。
和友人秋日韵二首·其一
作者：袁说友
朝代：宋

楼外西山日脚低，萸觞新唱缕金衣。十年为客秋风里，空负黄花几赋归。
和友人秋日韵二首·其二
作者：袁说友
朝代：宋
体裁：七言绝句

了无风雨夕阳低，多少诗翁问白衣。把酒西风暗相约，年年篱下菊时归。
和同年张唐英怀弟晋英韵二首
作者：袁说友
朝代：宋

旧学知何补，丹心早已平。过从欣故侣，慨慕熟英声。笑洽愁肠释，诗来俗眼清。君家好兄弟，何愧洛中程。嗜利终羞涩，论交愧懒昏。日高忺闭户，客至倦迎门。多谢铿金语，来如挟纩温。穷年得佳友，花柳乐村村。
和同年张唐英怀弟晋英韵二首·其一
作者：袁说友
朝代：宋
体裁：五言律诗

旧学知何补，丹心早已平。过从欣故侣，慨慕熟英声。笑洽愁肠释，诗来俗眼清。君家好兄弟，何愧洛中程。
和同年张唐英怀弟晋英韵二首·其二
作者：袁说友
朝代：宋
体裁：五言律诗

嗜利终羞涩，论交愧懒昏。日高忺闭户，客至倦迎门。多谢铿金语，来如挟纩温。穷年得佳友，花柳乐村村。
和同年张季良少卿馈家酿韵三首
作者：袁说友
朝代：宋

六十衰颓愧鬓蓬，黄花更负一年中。白衣谁荐红萸酒，吸尽残荷碧玉筒。与君昔日赋斜阳，绮语曾窥万丈光。节物撩人人更老，篱边犹是去年黄。拭目高吟陋戴盆，续貂何敢曳诗门。百壶荡桨惟公尔，此外应无说尹村。
和同年张季良少卿馈家酿韵三首·其一
作者：袁说友
朝代：宋
体裁：七言绝句

六十衰颓愧鬓蓬，黄花更负一年中。白衣谁荐红萸酒，吸尽残荷碧玉筒。
和同年张季良少卿馈家酿韵三首·其三
作者：袁说友
朝代：宋
体裁：七言绝句

拭目高吟陋戴盆，续貂何敢曳诗门。百壶荡桨惟公尔，此外应无说尹村。
和同年张季良少卿馈家酿韵三首·其二
作者：袁说友
朝代：宋
体裁：七言绝句

与君昔日赋斜阳，绮语曾窥万丈光。节物撩人人更老，篱边犹是去年黄。
和同年成峡州韵
作者：袁说友
朝代：宋

平生踪迹雁门踦，投老犹甘万里驰。夜永尚迷行客梦，晓来新得故人诗。秋高莼美念归处，月白江清下水时。此日此身无羽翼，输君先去访鸱夷。
和同年成峡州韵
作者：袁说友
朝代：宋

平生踪迹鴈门踦，投老犹甘万里驰。
夜永尚迷行客梦，晓来新得故人诗。
秋高莼美念归处，月白江清下水时。
此日此身无羽翼，输君先去访鸱夷。
和同年春日韵五首
作者：袁说友
朝代：宋

寻花喜见去年人，点检枝头次第春。踏遍云塘旧游处，漾波涨碧更粼粼。伤心客里子规啼，自笑情怀更小儿。短策强随杨柳去，归来却喜燕衔泥。一川晴草竞春光，绿抹红匀日日忙。榼酒莫辞花下醉，相将堤上柳花黄。雨膏风软草烟低，处处春来处处知。尤喜梅花未轻褪，枝头一朵尚凝脂。雄篇多幸到柴扉，祇恨空留最后枝。收拾愧同螬食李，侯生谁复敢言诗。
和同年春日韵五首·其一
作者：袁说友
朝代：宋
体裁：七言绝句

寻花喜见去年人，点检枝头次第春。踏遍云塘旧游处，漾波涨碧更粼粼。
和同年春日韵五首·其三
作者：袁说友
朝代：宋
体裁：七言绝句

一川晴草竞春光，绿抹红匀日日忙。榼酒莫辞花下醉，相将堤上柳花黄。
和同年春日韵五首·其二
作者：袁说友
朝代：宋

伤心客裏子规啼，自笑情怀更小儿。
短策强随杨柳去，归来却喜燕衔泥。
和同年春日韵五首·其二
作者：袁说友
朝代：宋

伤心客里子规啼，自笑情怀更小儿。短策强随杨柳去，归来却喜燕衔泥。
和同年春日韵五首·其五
作者：袁说友
朝代：宋

雄篇多幸到柴扉，祇恨空留最后枝。收拾愧同螬食李，侯生谁复敢言诗。
和同年春日韵五首·其五
作者：袁说友
朝代：宋

雄篇多幸到柴扉，祇恨空留最后枝。
收拾愧同螬食李，侯生谁復敢言诗。
和同年春日韵五首·其四
作者：袁说友
朝代：宋

雨膏风软草烟低，处处春来处处知。尤喜梅花未轻褪，枝头一朵尚凝脂。
和同年春日韵五首·其四
作者：袁说友
朝代：宋

雨膏风软草烟低，处处春来处处知。
尤喜梅花未轻褪，枝头一朶尚凝脂。
和周元吉提刑席上得雨韵三首
作者：袁说友
朝代：宋

西山忽作暮捲势，长蜺噀水驱炎晖。雷车震动吹海立，火伞退避如鹢飞。天公不惮翻覆手，客醉何惜淋浪衣。云收暑退夜空阔，归路已觉星河稀。湖山十里围万井，烟云过尽迎朝晖。连峦得雨有馀态，归鹭倚风无限飞。田头远布翠縠浪，池上暗湿红裙衣。山翁何惜一倒载，及此讼简人已稀。蓬莱秦望两如峙，中有万顷浮光晖。自怜俗吏脚不历，每欣奇观身欲飞。芃芃布野翠捲浪，霭霭出袖云为衣。诗材满目供不尽，只恐寡和诗人稀。
和周元吉提刑席上得雨韵三首·其一
作者：袁说友
朝代：宋
体裁：七言律诗

西山忽作暮捲势，长蜺噀水驱炎晖。雷车震动吹海立，火伞退避如鹢飞。天公不惮翻覆手，客醉何惜淋浪衣。云收暑退夜空阔，归路已觉星河稀。
和周元吉提刑席上得雨韵三首·其三
作者：袁说友
朝代：宋
体裁：七言律诗

蓬莱秦望两如峙，中有万顷浮光晖。自怜俗吏脚不历，每欣奇观身欲飞。芃芃布野翠捲浪，霭霭出袖云为衣。诗材满目供不尽，只恐寡和诗人稀。
和周元吉提刑席上得雨韵三首·其二
作者：袁说友
朝代：宋

湖山十里围万井，烟云过尽迎朝晖。
连峦得雨有余态，归鹭倚风无限飞。
田头远布翠縠浪，池上暗湿红裙衣。
山翁何惜一倒载，及此讼简人已稀。
和周元吉提刑席上得雨韵三首·其二
作者：袁说友
朝代：宋

湖山十里围万井，烟云过尽迎朝晖。连峦得雨有馀态，归鹭倚风无限飞。田头远布翠縠浪，池上暗湿红裙衣。山翁何惜一倒载，及此讼简人已稀。
和唐英韵
作者：袁说友
朝代：宋
体裁：五言律诗

客久催归驭，愁牢爱大杯。骊驹勤咏叹，行李尚淹回。皇甫有书至，盖公何日来。巾车莫濡滞，祇此趣盐梅。
和子西喜雨
作者：袁说友
朝代：宋

战龙捲水动诗兵，着语才非喜雨亭。
但得云秔香颗颗，不愁霜髮短星星。
秧针刺水轻浮绿，麦浪翻风半挟青。
只愿年年饱忧国，庶几万里一心宁。
和子西喜雨
作者：袁说友
朝代：宋

战龙捲水动诗兵，著语才非喜雨亭。但得云粳香颗颗，不愁霜发短星星。秧针刺水轻浮绿，麦浪翻风半挟青。只愿年年饱忧国，庶几万里一心宁。
和子长见招韵四首
作者：袁说友
朝代：宋

攻击愁城从事里，消磨日月手谈中。不缘我辈真风味，安得尊前笑语同。青林绿幄春归后，翠岫苍崖雨过初。作意寻幽还得笑，随宜供客莫求馀。清游已恨期年别，胜处能消一日情。莫对浮山无好语，相逢草木有佳声。飞香雨过双溪阁，舞翠荷开十丈花。佳处正须供一赏，相从吾亦岂匏瓜。
和子长见招韵四首·其一
作者：袁说友
朝代：宋

攻击愁城从事裏，消磨日月手谈中。
不缘我辈真风味，安得尊前笑语同。
和子长见招韵四首·其一
作者：袁说友
朝代：宋

攻击愁城从事里，消磨日月手谈中。不缘我辈真风味，安得尊前笑语同。
和子长见招韵四首·其三
作者：袁说友
朝代：宋

清游已恨朞年别，胜处能消一日情。
莫对浮山无好语，相逢草木有佳声。
和子长见招韵四首·其三
作者：袁说友
朝代：宋

清游已恨期年别，胜处能消一日情。莫对浮山无好语，相逢草木有佳声。
和子长见招韵四首·其二
作者：袁说友
朝代：宋

青林绿幄春归后，翠岫苍崖雨过初。
作意寻幽还得笑，随宜供客莫求余。
和子长见招韵四首·其二
作者：袁说友
朝代：宋

青林绿幄春归后，翠岫苍崖雨过初。作意寻幽还得笑，随宜供客莫求馀。
和子长见招韵四首·其四
作者：袁说友
朝代：宋
体裁：七言绝句

飞香雨过双溪阁，舞翠荷开十丈花。佳处正须供一赏，相从吾亦岂匏瓜。
和应宪使游沧浪亭韵
作者：袁说友
朝代：宋
体裁：七言律诗

使星两两照前山，笔下高吟万选钱。绝景政须终日款，兹游真可以诗传。深林遇雨排清昼，晚日迎风浸碧烟。千载不浑亭下水，俯栏犹得继前贤。
和康叔探梅韵三首
作者：袁说友
朝代：宋

今年人忆去年梅，试问今年花已开。见说春风正料理，不应小雨便花摧。诗坛传檄未应虚，忍负东君自作疏。急急花前岩下看，横斜清浅两何如。寻梅著语乐清閒，已觉孤山气象还。未办轻舟行百里，也须踏脚法华山。
和康叔探梅韵三首·其一
作者：袁说友
朝代：宋
体裁：七言绝句

今年人忆去年梅，试问今年花已开。见说春风正料理，不应小雨便花摧。
和康叔探梅韵三首·其三
作者：袁说友
朝代：宋

寻梅着语乐清閒，已觉孤山气象还。
未办轻舟行百里，也须踏脚法华山。
和康叔探梅韵三首·其三
作者：袁说友
朝代：宋

寻梅著语乐清閒，已觉孤山气象还。未办轻舟行百里，也须踏脚法华山。
和康叔探梅韵三首·其二
作者：袁说友
朝代：宋

诗坛传檄未应虚，忍负东君自作疎。
急急花前岩下看，横斜清浅两何如。
和康叔探梅韵三首·其二
作者：袁说友
朝代：宋

诗坛传檄未应虚，忍负东君自作疏。急急花前岩下看，横斜清浅两何如。
和张季长少卿尘外亭韵
作者：袁说友
朝代：宋

金城玉垒雄西边，云崖凛凛摩苍天。
环城万井四十里，无处着眼江头烟。
我来登临重嘆息，搜索胜景披云巅。
结亭百雉上南郭，山川映带围桑田。
春风城南细麦好，夏雨城北圆荷鲜。
长澜四溢去不断，茂林百种森当前。
朝光下卷西山雾，界天一白如镕甄。
两年寂寞谁知己，一日邂逅诗中仙。
品题印可喜所遇，澜翻笔下源流泉。
平山醉翁何以重，一词一记垂千年。
于今尘外已独步，壮观绝致谁争妍。
痴儿莫苦簿书债，一笑亭上应忘筌。
春来花柳剩遨乐，念我一舸方东遄。
甘棠遗爱定无有，赤壁怀去犹能全。
他年吴蜀问安好，简缯各寄沧浪篇。
和张季长少卿尘外亭韵
作者：袁说友
朝代：宋

金城玉垒雄西边，云崖凛凛摩苍天。环城万井四十里，无处著眼江头烟。我来登临重叹息，搜索胜景披云巅。结亭百雉上南郭，山川映带围桑田。春风城南细麦好，夏雨城北圆荷鲜。长澜四溢去不断，茂林百种森当前。朝光下卷西山雾，界天一白如镕甄。两年寂寞谁知己，一日邂逅诗中仙。品题印可喜所遇，澜翻笔下源流泉。平山醉翁何以重，一词一记垂千年。于今尘外已独步，壮观绝致谁争妍。痴儿莫苦簿书债，一笑亭上应忘筌。春来花柳剩遨乐，念我一舸方东遄。甘棠遗爱定无有，赤壁怀去犹能全。他年吴蜀问安好，简缯各寄沧浪篇。
和张思济县尉韵二首
作者：袁说友
朝代：宋

作计寻山径，论交独两生。相过真有意，多病只垂情。老怯终年别，诗烦一夜程。怀思几秋梦，月落晓溪横。书债频年积，舟行一水期。稍吟秋夜雨，不尽故人思。正为才高累，宁论事了嗤。相忘心屡折，落笔更蜚驰。
和张思济县尉韵二首·其一
作者：袁说友
朝代：宋
体裁：古风

作计寻山径，论交独两生。相过真有意，多病只垂情。老怯终年别，诗烦一夜程。怀思几秋梦，月落晓溪横。
和张思济县尉韵二首·其二
作者：袁说友
朝代：宋
体裁：古风

书债频年积，舟行一水期。稍吟秋夜雨，不尽故人思。正为才高累，宁论事了嗤。相忘心屡折，落笔更蜚驰。
和忠父于先生西湖韵
作者：袁说友
朝代：宋
体裁：七言律诗

先生摆脱世间缘，老去犹堪十万钱。气节向来投匦意，风流今识咏梅篇。饱闻东閤抡材久，未许西湖对客眠。圣主如天怀谠论，只今此席为君前。
和惠国博韵
作者：袁说友
朝代：宋

平生心赏有高踪，更喜夤缘造化中。语次欲传须柳子，诗宗不愧是江翁。无言可究称醇德，有眼能看拜下风。共睹谢庭兰玉秀，只今攀桂广寒宫。
和惠国博韵
作者：袁说友
朝代：宋

平生心赏有高踪，更喜夤缘造化中。
语次欲传须柳子，诗宗不愧是江翁。
无言可究称醇德，有眼能看拜下风。
共覩谢庭兰玉秀，只今攀桂广寒宫。
和惠老元日立春复雪韵
作者：袁说友
朝代：宋

一声春正晓，雪里荐新年。揽镜星霜久，催人岁月迁。化工原著意，物态漫争妍。我老心尤远，居閒觉地偏。
和惠老元日立春復雪韵
作者：袁说友
朝代：宋

一声春正晓，雪裏荐新年。
揽镜星霜久，催人岁月迁。
化工原着意，物态漫争妍。
我老心尤远，居閒觉地偏。
和惠老自上方来住广福寺
作者：袁说友
朝代：宋

岁晚逢三友，身閒爱一丘。
喜闻孤锡至，又向白苹留。
失笑拈花手，无人野渡舟。
个中须具眼，着语待公酬。
和惠老自上方来住广福寺
作者：袁说友
朝代：宋

岁晚逢三友，身閒爱一丘。喜闻孤锡至，又向白蘋留。失笑拈花手，无人野渡舟。个中须具眼，著语待公酬。
和成父过宝应县韵
作者：袁说友
朝代：宋
体裁：七言绝句

趁得花封八月凉，相家有子绾铜章。习华指日神京路，此地方知宝应祥。
和施德远双莲韵二首
作者：袁说友
朝代：宋

老向尘埃度岁华，不堪才拙负州家。天公著意成丰岁，地产无心出异葩。乱翠绡中双晕脸，抹青山外两凝霞。何人欲采莲归去，我有轻舟试一拿。政拙才疏祇具员，也应和气到吴边。乡来偶尔双岐麦，今复申之并蒂莲。颇觉园丁惊创见，正须骚客赋新联。天休要是传消息，得得装成大有年。
和施德远双莲韵二首·其一
作者：袁说友
朝代：宋

老向尘埃度岁华，不堪才拙负州家。
天公着意成丰岁，地产无心出异葩。
乱翠绡中双晕脸，抹青山外两凝霞。
何人欲采莲归去，我有轻舟试一拏。
和施德远双莲韵二首·其一
作者：袁说友
朝代：宋

老向尘埃度岁华，不堪才拙负州家。天公著意成丰岁，地产无心出异葩。乱翠绡中双晕脸，抹青山外两凝霞。何人欲采莲归去，我有轻舟试一拿。
和施德远双莲韵二首·其二
作者：袁说友
朝代：宋

政拙才疎祇具员，也应和气到吴边。
乡来偶尔双岐麦，今復申之并蒂莲。
颇觉园丁惊创见，正须骚客赋新联。
天休要是传消息，得得装成大有年。
和施德远双莲韵二首·其二
作者：袁说友
朝代：宋

政拙才疏祇具员，也应和气到吴边。乡来偶尔双岐麦，今复申之并蒂莲。颇觉园丁惊创见，正须骚客赋新联。天休要是传消息，得得装成大有年。
和杨诚斋春雨韵
作者：袁说友
朝代：宋

十年此袂与君分，一笑楼头日过晨。真个愁来真似梦，不因诗到不知春。云霄元似非关我，风雨何须故恼人。犹得吟边慰怀抱，绝知膏馥乞诸邻。
和杨诚斋春雨韵
作者：袁说友
朝代：宋

十年此袂与君分，一笑楼头日过晨。
真箇愁来真似梦，不因诗到不知春。
云霄元似非关我，风雨何须故恼人。
犹得吟边慰怀抱，绝知膏馥乞诸邻。
和杨诚斋韵谢惠南海集诗三首
作者：袁说友
朝代：宋

斯文宗主赖公归，不使它杨僭等夷。四海声名今大手，万人辟易几降旗。天方欲治将焉往，用不崇朝尚窃迟。整顿乾坤从小试，南州昔日洗潢池。玉海书来喜欲狂，餐霞食瀣齿牙香。固应宗派名江右，底用宫袍入建章。今代欧黄真有种，向来沈鲍肯同行。只今五集三千首，但觉荧煌锦绣张。芸阁登儒拜黼衣，凤凰来泊凤凰枝。待教黄阁调元去，暂对青藜下烛时。身到三山真得路，君留群玉几题诗。十年前访岷峨事，也作书郎慕左思。
和杨诚斋韵谢惠南海集诗三首·其一
作者：袁说友
朝代：宋

斯文宗主赖公归，不使它杨僭等夷。四海声名今大手，万人辟易几降旗。天方欲治将焉往，用不崇朝尚窃迟。整顿乾坤从小试，南州昔日洗潢池。
和杨诚斋韵谢惠南海集诗三首·其一
作者：袁说友
朝代：宋

斯文宗主頼公归，不使它杨僭等夷。
四海声名今大手，万人辟易几降旗。
天方欲治将焉往，用不崇朝尚窃迟。
整顿干坤从小试，南州昔日洗潢池。
和杨诚斋韵谢惠南海集诗三首·其三
作者：袁说友
朝代：宋

芸阁登儒拜黼衣，凤凰来泊凤凰枝。
待教黄阁调元去，暂对青藜下烛时。
身到三山真得路，君留羣玉几题诗。
十年前访岷峨事，也作书郎慕左思。
和杨诚斋韵谢惠南海集诗三首·其三
作者：袁说友
朝代：宋

芸阁登儒拜黼衣，凤凰来泊凤凰枝。待教黄阁调元去，暂对青藜下烛时。身到三山真得路，君留群玉几题诗。十年前访岷峨事，也作书郎慕左思。
和杨诚斋韵谢惠南海集诗三首·其二
作者：袁说友
朝代：宋
体裁：七言律诗

玉海书来喜欲狂，餐霞食瀣齿牙香。固应宗派名江右，底用宫袍入建章。今代欧黄真有种，向来沈鲍肯同行。只今五集三千首，但觉荧煌锦绣张。
和林子长家庭韵
作者：袁说友
朝代：宋
体裁：五言律诗

诸郎方竞秀，兰玉谢庭家。国士无双誉，蟾宫第一花。侍嫔歌采苢，笄鬓绾堆鸦。已办如椽笔，绵绵赋瓞瓜。
和林子长池上听雨韵
作者：袁说友
朝代：宋

远浦鸣疎雨，平林送落晖。
霏烟青柳暗，晚霁白鸥归。
触目怀心赏，凭川念昔非。
池塘消息近，一笑莫身违。
和林子长池上听雨韵
作者：袁说友
朝代：宋

远浦鸣疏雨，平林送落晖。霏烟青柳暗，晚霁白鸥归。触目怀心赏，凭川念昔非。池塘消息近，一笑莫身违。
和林子长海棠韵
作者：袁说友
朝代：宋

去年寒食犹依然，海棠花落南溪前。风随雨雪作三厄，燕支落尽无人怜。今年花下去年色，不暖不寒三月天。花间置酒君有意，我负宿约惭周旋。年年惜春春易老，春去花残常恨早。劝君更办一杯春，明朝捲地东风扫。园溪已涨桃花急，月明夜钓渔舟笠。君能割我半亭溪，宁叹此锥无地立。
和林子长海棠韵
作者：袁说友
朝代：宋

去年寒食犹依然，海棠花落南溪前。
风随雨雪作三厄，燕支落尽无人怜。
今年花下去年色，不暖不寒三月天。
花间置酒君有意，我负宿约惭周旋。
年年惜春春易老，春去花残常恨早。
劝君更办一杯春，明朝捲地东风扫。
园溪已涨桃花急，月明夜钓渔舟笠。
君能割我半亭溪，宁嘆此锥无地立。
和林子长种菰韵
作者：袁说友
朝代：宋
体裁：五言律诗

城郭千林静，菰蒲二顷宜。移根元不费，殖利已先知。仅脱黄泥贱，相从白玉炊。平生惯藜藿，于此羡耘耔。
和林子长训诸郎韵
作者：袁说友
朝代：宋

祝臝不知难，舐犊不知累。
我生饱经涉，一一如历块。
泛观孩提儿，铿锵捷应对。
由其学不学，所入遂同异。
有子当务教，否则基业坠。
明经仰韦贤，所重识与器。
黄金委尘土，教子游于艺。
父子踵黄阁，功业美且粹。
最怜房杜家，门户早覆篑。
纷纷不肖子，扫荡等剧戏。
贤愚岂少年，成败见晚岁。
君家万金产，两两兰玉萃。
儿时见头角，已负食牛气。
诵诗了瑟僩，引义触俦类。
长大守经训，含咀乐心醉。
澜翻纸上语，笔力功凭恃。
老蚌生明珠，光彩烂足畏。
渥漥堕龙种，不数蟾蜍辈。
孟仲叔季间，更盛而迭贵。
吾儿豚犬耳，衣钵倘可遗。
登门倚羣玉，辱交每不外。
譬如般若光，照此大海会。
愿续无尽灯，庶为宗门慰。
和林子长训诸郎韵
作者：袁说友
朝代：宋

祝裸不知难，舐犊不知累。我生饱经涉，一一如历块。泛观孩提儿，铿锵捷应对。由其学不学，所入遂同异。有子当务教，否则基业坠。明经仰韦贤，所重识与器。黄金委尘土，教子游于艺。父子踵黄阁，功业美且粹。最怜房杜家，门户早覆篑。纷纷不肖子，扫荡等剧戏。贤愚岂少年，成败见晚岁。君家万金产，两两兰玉萃。儿时见头角，已负食牛气。诵诗了瑟僩，引义触俦类。长大守经训，含咀乐心醉。澜翻纸上语，笔力功凭恃。老蚌生明珠，光彩烂足畏。渥洼堕龙种，不数蟾蜍辈。孟仲叔季间，更盛而迭贵。吾儿豚犬耳，衣钵倘可遗。登门倚群玉，辱交每不外。譬如般若光，照此大海会。愿续无尽灯，庶为宗门慰。
和林子长谢徐吉甫蒲萄韵
作者：袁说友
朝代：宋

吾儿癸卯豚犬耳，徐家同日生明珠。
乃翁爱子爱其类，堆盘岁岁分甘腴。
尝新既足旨甘奉，遣送更欲均有无。
但肯食芹而美矣，如渠此意夫岂徒。
嗟予已老将疾至，肉味不啜惟僧蔬。
忽惊马乳堕几案，未免馋口餐其余。
及兹满架未零落，少待明月相携壶。
和林子长谢徐吉甫蒲萄韵
作者：袁说友
朝代：宋

吾儿癸卯豚犬耳，徐家同日生明珠。乃翁爱子爱其类，堆盘岁岁分甘腴。尝新既足旨甘奉，遣送更欲均有无。但肯食芹而美矣，如渠此意夫岂徒。嗟予已老将疾至，肉味不啜惟僧蔬。忽惊马乳堕几案，未免馋口餐其馀。及兹满架未零落，少待明月相携壶。
和林子长韵
作者：袁说友
朝代：宋

横塘老居士，官意云蹉跎。
归田百顷溪，一目真恒河。
春来几栉沐，昧者时工呵。
惟公独未然，计拙乐且多。
秧针破水面，照影成婆娑。
黄梅雨朝昏，已压前溪荷。
连旬听盆倾，颓空竞嵯峨。
城头望弥漫，湖海环丘坡。
横堤荡如洗，灭没相陂陀。
却闻城南围，千丈一水过。
坚壁了不动，坐胜洪涛波。
佛力与愿力，精意驯蛟鼍。
独此夏日雨，慰公春时簑。
我方岁事忧，一饱今无何。
乞我黄淤秋，同此天地和。
不然遂弹铗，稍续冯君歌。
和林子长韵
作者：袁说友
朝代：宋

横塘老居士，官意云蹉跎。归田百顷溪，一目真恒河。春来几栉沐，昧者时工呵。惟公独未然，计拙乐且多。秧针破水面，照影成婆娑。黄梅雨朝昏，已压前溪荷。连旬听盆倾，颓空竞嵯峨。城头望弥漫，湖海环丘坡。横堤荡如洗，灭没相陂陀。却闻城南围，千丈一水过。坚壁了不动，坐胜洪涛波。佛力与愿力，精意驯蛟鼍。独此夏日雨，慰公春时蓑。我方岁事忧，一饱今无何。乞我黄淤秋，同此天地和。不然遂弹铗，稍续冯君歌。
和林子长韵二首
作者：袁说友
朝代：宋

霜风弄衣结，脱木嘶千峰。寒暑相主客，造物谁为功。百年俯仰间，逸兴追林宗。白发已种丝，飞雪筛长松。宦游岂不佳，于我马牛风。我老倦吟哦，君诗如渊明。秀句出閒暇，熏然有馀情。寒深雪意浅，颇厌十日晴。东邻买婵娟，一斛明珠轻。借我一面看，诗人岂狂生。
和林子长韵二首·其一
作者：袁说友
朝代：宋

霜风弄衣结，脱木嘶千峰。寒暑相主客，造物谁为功。百年俯仰间，逸兴追林宗。白发已种丝，飞雪筛长松。宦游岂不佳，于我马牛风。
和林子长韵二首·其一
作者：袁说友
朝代：宋

霜风弄衣结，脱木嘶千峰。
寒暑相主客，造物谁为功。
百年俯仰间，逸兴追林宗。
白髮已种丝，飞雪筛长松。
宦游岂不佳，于我马牛风。
和林子长韵二首·其二
作者：袁说友
朝代：宋

我老倦吟哦，君诗如渊明。
秀句出閒暇，熏然有余情。
寒深雪意浅，颇厌十日晴。
东邻买婵娟，一斛明珠轻。
借我一面看，诗人岂狂生。
和林子长韵二首·其二
作者：袁说友
朝代：宋

我老倦吟哦，君诗如渊明。秀句出閒暇，熏然有馀情。寒深雪意浅，颇厌十日晴。东邻买婵娟，一斛明珠轻。借我一面看，诗人岂狂生。
和某提举喜雪韵
作者：袁说友
朝代：宋
体裁：五言律诗

冷彻狐裘薄，风团柳絮堆。雪先迎腊至，梅怯后时开。晓色连山老，年华两鬓催。浮生惊节物，谁与赋归来。
和梁曹池阳道中遇雪韵
作者：袁说友
朝代：宋

痴儿汩汩尚寻梅，点检花梢次第开。
客裏相逢秋日好，雪中重喜故人来。
岁寒过我留佳句，夜半论文酹此杯。
毋疾其驱行有诏，江头准拟送君回。
和梁曹池阳道中遇雪韵
作者：袁说友
朝代：宋

痴儿汩汩尚寻梅，点检花梢次第开。客里相逢秋日好，雪中重喜故人来。岁寒过我留佳句，夜半论文酹此杯。毋疾其驱行有诏，江头准拟送君回。
和梁转运判官韵
作者：袁说友
朝代：宋
体裁：七言绝句

古括人豪醉墨鲜，一樽宁怯酒如船。新诗磊磊珠玑落，不记梅花在眼前。
和梁饰甫通判招饮林子长溪堂韵
作者：袁说友
朝代：宋

多病苦长夏，炎歊盛朱明。得秋如故人，一见意已清。夜来风袭月，桂柳窥栏楹。颇忆横塘溪，百计无馀营。清风菡萏秋，摇摇月中声。剽闻有新约，宾主意各倾。妙语含风漪，一笑槊可横。尊前欠佳客，岂无葛强生。千家满明月，更觉双溪明。秋来诗酒无，毋乃亦太清。诗筒解我意，续续堆轩楹。岂无斗酒藏，而待君所营。顿闻别驾贤，行听立鹄声。秋光恐无几，有酒何从倾。扁舟下沧浪，及此月犹横。要当办兹游，奇绝誇平生。
和梁饰甫通判招饮林子长溪堂韵·其一
作者：袁说友
朝代：宋

多病苦长夏，炎歊盛朱明。
得秋如故人，一见意已清。
夜来风袭月，桂柳窥栏楹。
颇忆横塘溪，百计无余营。
清风菡萏秋，摇摇月中声。
剽闻有新约，宾主意各倾。
妙语含风漪，一笑槊可横。
尊前欠佳客，岂无葛强生。
和梁饰甫通判招饮林子长溪堂韵·其一
作者：袁说友
朝代：宋

多病苦长夏，炎歊盛朱明。得秋如故人，一见意已清。夜来风袭月，桂柳窥栏楹。颇忆横塘溪，百计无馀营。清风菡萏秋，摇摇月中声。剽闻有新约，宾主意各倾。妙语含风漪，一笑槊可横。尊前欠佳客，岂无葛强生。
和梁饰甫通判招饮林子长溪堂韵·其二
作者：袁说友
朝代：宋

千家满明月，更觉双溪明。
秋来诗酒无，毋乃亦太清。
诗筒解我意，续续堆轩楹。
岂无斗酒藏，而待君所营。
顿闻别驾贤，行听立鹄声。
秋光恐无几，有酒何从倾。
扁舟下沧浪，及此月犹横。
要当办兹游，奇绝夸平生。
和梁饰甫通判招饮林子长溪堂韵·其二
作者：袁说友
朝代：宋

千家满明月，更觉双溪明。秋来诗酒无，毋乃亦太清。诗筒解我意，续续堆轩楹。岂无斗酒藏，而待君所营。顿闻别驾贤，行听立鹄声。秋光恐无几，有酒何从倾。扁舟下沧浪，及此月犹横。要当办兹游，奇绝誇平生。
和沈德远寄江鳐韵
作者：袁说友
朝代：宋

粉身截玉慰渠贪，浪迹泥涂遽着篮。
坐缺江生嗟不乐，诗来东老谢分甘。
世间风味鄞江颊，传裏形容太史谈。
欲报琼瑶无一可，移文空到北山南。
和沈德远寄江鳐韵
作者：袁说友
朝代：宋

粉身截玉慰渠贪，浪迹泥涂遽著篮。坐缺江生嗟不乐，诗来东老谢分甘。世间风味鄞江颊，传里形容太史谈。欲报琼瑶无一可，移文空到北山南。
和洪叔昞主簿浮玉亭韵
作者：袁说友
朝代：宋

亭为君来又得名，公余赢取眼双明。
溪光影碎黄金艷，波面声流白玉琤。
夜半吴歌缘底恨，晚来山色不胜情。
风光我欲平分破，故把吟边当结盟。
和洪叔炳主簿浮玉亭韵
作者：袁说友
朝代：宋

亭为君来又得名，公馀赢取眼双明。溪光影碎黄金艳，波面声流白玉琤。夜半吴歌缘底恨，晚来山色不胜情。风光我欲平分破，故把吟边当结盟。
和浦勉道转运判官巡行出关韵
作者：袁说友
朝代：宋

涛雷殷昼候前驱，驷马桥边使者车。
风约江声喧笑语，山迎雨脚傍阎闾。
城头北海倾樽后，马耳西风揽辔初。
关外秋来闻小熟，更将余瘵入呵嘘。
和浦勉道转运判官巡行出关韵
作者：袁说友
朝代：宋

涛雷殷昼候前驱，驷马桥边使者车。风约江声喧笑语，山迎雨脚傍阎闾。城头北海倾樽后，马耳西风揽辔初。关外秋来闻小熟，更将馀瘵入呵嘘。
和潘德久韵
作者：袁说友
朝代：宋
体裁：七言律诗

曾读桐江路上题，斯文便合请君司。向来吴会连朝语，晚岁扬州七字诗。忧世自怜闻道晚，论心犹恨结交迟。帆樯百里孤吟罢，坐爱雄风约雨师。
和王使君惠诗酒韵
作者：袁说友
朝代：宋

我生纪历三逢申，久矣只影谁为亲。恋彼溪山意已在，举目更友君子人。言论道德归大醇，葑菲下采颜色温。买羊一见慰饥渴，载酒三就忘辛勤。今朝好语几盈门，排攒炫晃惊童孙。字向纸上欲翻舞，句生妙处增清新。推窗更沃嗫嚅口，便觉四体陶然春。嗟予从此毋多作，君方袖手韬奇略。诗坛行即拜将军，莫谓小儿多浅薄。
和王使君惠诗酒韵
作者：袁说友
朝代：宋

我生纪历三逢申，久矣隻影谁为亲。
恋彼溪山意已在，举目更友君子人。
言论道德归大醇，葑菲下采颜色温。
买羊一见慰饥渴，载酒三就忘辛勤。
今朝好语几盈门，排攒炫晃惊童孙。
字向纸上欲翻舞，句生妙处增清新。
推窗更沃嗫嚅口，便觉四体陶然春。
嗟予从此毋多作，君方袖手韬奇略。
诗坛行即拜将军，莫谓小儿多浅薄。
和王德和知县谒萧千岩韵二首
作者：袁说友
朝代：宋

虚名误壮夫，黄金变颜色。谁欤帛米谋，困此刍狗迹。安和一榻上，精神馀笔力。我欲造之深，剧谈忘漏刻。诗工解穷人，词苦乃见意。味公千岩篇，粗了瑟僩义。平生师友念，正尔金兰契。毋使我回还，执炙不知味。
和王德和知县谒萧千岩韵二首·其一
作者：袁说友
朝代：宋

虚名误壮夫，黄金变颜色。
谁欤帛米谋，困此刍狗迹。
安和一榻上，精神余笔力。
我欲造之深，剧谈忘漏刻。
和王德和知县谒萧千岩韵二首·其一
作者：袁说友
朝代：宋

虚名误壮夫，黄金变颜色。谁欤帛米谋，困此刍狗迹。安和一榻上，精神馀笔力。我欲造之深，剧谈忘漏刻。
和王德和知县谒萧千岩韵二首·其二
作者：袁说友
朝代：宋

诗工解穷人，词苦乃见意。味公千岩篇，粗了瑟僩义。平生师友念，正尔金兰契。毋使我回还，执炙不知味。
和王德和知县谒萧千岩韵二首·其二
作者：袁说友
朝代：宋

诗工解穷人，词苦乃见意。
味公千岩篇，粗了瑟僩义。
平生师友念，正尔金兰契。
毋使我迴还，执炙不知味。
和程泰之阁学咏雪十二题 其七 闻雪
作者：袁说友
朝代：宋

洒窗犹作故人来，声到楼头画角猜。闻罢更须凭目力，个中时欲认真梅。
和程泰之阁学咏雪十二题 其二 煮雪
作者：袁说友
朝代：宋

春芽初趁六花光，嫩火新烹唤客尝。政藉琼浆浮点乳，浪云胜雪诧馀香。
和程泰之阁学咏雪十二题 其五 藏雪
作者：袁说友
朝代：宋

凛节清姿老更坚，不须藏雪待炎天。明年归拜颁冰宠，吉甫清风在舜弦。
和程泰之阁学咏雪十二题 其八 饮雪
作者：袁说友
朝代：宋

饮冰受命元非僻，齧雪充饥岂是狂。何似催班仙仗里，一堂均宴近臣觞。
和程泰之阁学咏雪十二题 其六 招雪
作者：袁说友
朝代：宋

一别瑶池辄去思，明年农事要先知。天风夜半幡旂动，便欲欺梅更压枝。
和程泰之阁学咏雪十二题 其十一 弄雪
作者：袁说友
朝代：宋

天与骚人景物宜，风流嘲戏恰相知。长安道上吟诗罢，笑里骑驴缓勒羁。
和程泰之阁学咏雪十二题·嘲雪
作者：袁说友
朝代：宋
体裁：七言绝句

浪走娇儿意却痴，长安饿客最忧时。尤怜甲士寒侵骨，十万边兵政有辞。
和程泰之阁学咏雪十二题·弄雪
作者：袁说友
朝代：宋

天与骚人景物宜，风流嘲戏恰相知。
长安道上吟诗罢，笑裏骑馿缓勒羁。
和程泰之阁学咏雪十二题·打雪
作者：袁说友
朝代：宋
体裁：七言绝句

庭柯风动还筛玉，稍稍柔条醉欲持。刚道琼瑶未轻扫，晚鸦栖处已摇枝。
和程泰之阁学咏雪十二题·招雪
作者：袁说友
朝代：宋

一别瑶池辄去思，明年农事要先知。
天风夜半旛旗动，便欲欺梅更压枝。
和程泰之阁学咏雪十二题·挂雪
作者：袁说友
朝代：宋

一庭冰柱初融湿，满阵飞沙又压檐。
夺得琼花消息早，扬州十进而上珠帘。
和程泰之阁学咏雪十二题·挂雪
作者：袁说友
朝代：宋
体裁：七言绝句

一庭冰柱初融湿，满阵飞沙又压檐。夺得琼花消息早，扬州十里上珠帘。
和程泰之阁学咏雪十二题·煮雪
作者：袁说友
朝代：宋

春芽初趁六花光，嫩火新烹唤客尝。
政藉琼浆浮点乳，浪云胜雪诧余香。
和程泰之阁学咏雪十二题·留雪
作者：袁说友
朝代：宋
体裁：七言绝句

相看景物又年华，淅淅投窗意转嘉。冷落不堪春信晚，稍留六出待梅花。
和程泰之阁学咏雪十二题·看雪
作者：袁说友
朝代：宋
体裁：七言绝句

僵卧谁怜此意真，开门羞见玉为尘。休穿东郭先生履，要踏蜂巢满地银。
和程泰之阁学咏雪十二题·看雪
作者：袁说友
朝代：宋

僵卧谁怜此意真，开门羞见玉为尘。休穿东郭先生履，要踏蜂巢满地银。春芽初趁六花光，嫩火新烹唤客尝。政藉琼浆浮点乳，浪云胜雪诧馀香。相看景物又年华，淅淅投窗意转嘉。冷落不堪春信晚，稍留六出待梅花。阳春有脚时难驻，见睍初消意已先。我亦鬓蓬飞雪满，与君相遇约年年。凛节清姿老更坚，不须藏雪待炎天。明年归拜颁冰宠，吉甫清风在舜弦。一别瑶池辄去思，明年农事要先知。天风夜半幡旂动，便欲欺梅更压枝。洒窗犹作故人来，声到楼头画角猜。闻罢更须凭目力，个中时欲认真梅。饮冰受命元非僻，齧雪充饥岂是狂。何似催班仙仗里，一堂均宴近臣觞。庭柯风动还筛玉，稍稍柔条醉欲持。刚道琼瑶未轻扫，晚鸦栖处已摇枝。浪走娇儿意却痴，长安饿客最忧时。尤怜甲士寒侵骨，十万边兵政有辞。天与骚人景物宜，风流嘲戏恰相知。长安道上吟诗罢，笑里骑驴缓勒羁。一庭冰柱初融湿，满阵飞沙又压檐。夺得琼花消息早，扬州十里上珠帘。
和程泰之阁学咏雪十二题·藏雪
作者：袁说友
朝代：宋

凛节清姿老更坚，不须藏雪待炎天。
明年归拜颁冰宠，吉甫清风在舜絃。
和程泰之阁学咏雪十二题·闻雪
作者：袁说友
朝代：宋

洒窗犹作故人来，声到楼头画角猜。
闻罢更须凭目力，箇中时欲认真梅。
和程泰之阁学咏雪十二题·饮雪
作者：袁说友
朝代：宋

饮冰受命元非僻，啮雪充饥岂是狂。
何似催班僊仗裏，一堂均宴近臣觞。
和程泰之阁学咏雪十二题·饯雪
作者：袁说友
朝代：宋
体裁：七言绝句

阳春有脚时难驻，见睍初消意已先。我亦鬓蓬飞雪满，与君相遇约年年。
和程泰之阁学春雪韵
作者：袁说友
朝代：宋

妒腊三呈白，欺春六出花。玉层浑欲堕，珠霰一何奢。巧态穿庭树，馀寒恋钓槎。积难殊未密，散易已成赊。有客门间卧，何人帐里遮。浅斟羞独举，低唱敢言哗。故压梅花信，犹先柳絮斜。晚澌方历乱，夜橹正咿哑。剩把新年雪，初烹改火茶。剪裁归妙造，比兴属诗家。应有呵纤手，朝窗学画鸦。
和程泰之阁学春雪韵
作者：袁说友
朝代：宋

妬腊三呈白，欺春六出花。
玉层浑欲堕，珠霰一何奢。
巧态穿庭树，余寒恋钓槎。
积难殊未密，散易已成赊。
有客门间卧，何人帐裏遮。
浅斟羞独举，低唱敢言譁。
故压梅花信，犹先柳絮斜。
晚澌方历乱，夜橹正咿哑。
剩把新年雪，初烹改火茶。
剪裁归妙造，比兴属诗家。
应有呵纤手，朝窗学画鸦。
和程泰之阁学汎舟南溪遇雪韵三首
作者：袁说友
朝代：宋

目断山前浮玉，春回雪里宜城。得意扁舟乘兴，归来好语增明。怜我闭门卧雪，惭渠有酒盈樽。老尽青山晓色，愁添白发霜根。孤雁声悲南浦，渔人冷彻归蓑。独有耐寒琼玉，一枝先夺阳和。
和程泰之阁学汎舟南溪遇雪韵三首·其一
作者：袁说友
朝代：宋

目断山前浮玉，春回雪里宜城。得意扁舟乘兴，归来好语增明。
和程泰之阁学汎舟南溪遇雪韵三首·其三
作者：袁说友
朝代：宋

孤雁声悲南浦，渔人冷彻归蓑。独有耐寒琼玉，一枝先夺阳和。
和程泰之阁学汎舟南溪遇雪韵三首·其二
作者：袁说友
朝代：宋

怜我闭门卧雪，惭渠有酒盈樽。老尽青山晓色，愁添白发霜根。
和程泰之阁学泛舟南溪遇雪韵三首·其一
作者：袁说友
朝代：宋

目断山前浮玉，春回雪裏宜城。
得意扁舟乘兴，归来好语增明。
和程泰之阁学泛舟南溪遇雪韵三首·其三
作者：袁说友
朝代：宋

孤鴈声悲南浦，渔人冷彻归蓑。
独有耐寒琼玉，一枝先夺阳和。
和程泰之阁学泛舟南溪遇雪韵三首·其二
作者：袁说友
朝代：宋

怜我闭门卧雪，惭渠有酒盈樽。
老尽青山晓色，愁添白髮霜根。
和程阁学观雪韵
作者：袁说友
朝代：宋
体裁：七言律诗

入竹投窗细细添，两山琼玉称遐瞻。巧于夜半将新岁，每以风回蹴上帘。寒雀栖枝惊落屑，饥乌鸣食讶堆盐。正须度腊成三白，已觉西风势转严。
和程阁学送小春茶韵四首
作者：袁说友
朝代：宋

眼看节物去重来，又见寒梢数点梅。草木已随新岁好，冬芽豫占一年魁。物物呈祥岂偶然，新芽新味更新年。灵苗却解为人寿，请为君谟续此篇。七椀由来厌八珍，犹堪代酒亦生春。个中风味须知趣，惭愧刘公独倚新。家山历历未归来，投老江湖祇自咍。赖有年年乡信好，一瓯浮玉饱春台。
和程阁学送小春茶韵四首·其一
作者：袁说友
朝代：宋
体裁：七言绝句

眼看节物去重来，又见寒梢数点梅。草木已随新岁好，冬芽豫占一年魁。
和程阁学送小春茶韵四首·其三
作者：袁说友
朝代：宋

七椀由来厌八珍，犹堪代酒亦生春。个中风味须知趣，惭愧刘公独倚新。
和程阁学送小春茶韵四首·其三
作者：袁说友
朝代：宋

七椀由来厌八珍，犹堪代酒亦生春。
箇中风味须知趣，惭愧刘公独倚新。
和程阁学送小春茶韵四首·其三
作者：袁说友
朝代：宋
体裁：七言绝句

七碗由来厌八珍，犹堪代酒亦生春。个中风味须知趣，惭愧刘公独倚新。
和程阁学送小春茶韵四首·其二
作者：袁说友
朝代：宋
体裁：七言绝句

物物呈祥岂偶然，新芽新味更新年。灵苗却解为人寿，请为君谟续此篇。
和程阁学送小春茶韵四首·其四
作者：袁说友
朝代：宋

家山历历未归来，投老江湖祇自咍。赖有年年乡信好，一瓯浮玉饱春台。
和程阁学送小春茶韵四首·其四
作者：袁说友
朝代：宋

家山历历未归来，投老江湖祇自咍。
頼有年年乡信好，一瓯浮玉饱春台。
和罗春伯奉常寄题稽山阁韵
作者：袁说友
朝代：宋

公来祗谒自周行，脚踏稽山意远翔。叠嶂排云烟杳霭，半天得月夜凄凉。无言可状湖山好，有客来时锦绣张。底事东吴声价重，螭头椽笔冠文场。
和罗春伯奉常寄题稽山阁韵
作者：袁说友
朝代：宋

公来祗谒自周行，脚踏稽山意远翔。
迭嶂排云烟杳霭，半天得月夜凄凉。
无言可状湖山好，有客来时锦绣张。
底事东吴声价重，螭头椽笔冠文场。
和艮斋赠轮道者韵
作者：袁说友
朝代：宋
体裁：七言绝句

血指濡毫字字工，赤髭白足会常同。从今定了沙弥相，总为先生一语中。
和范石湖咏双莲三首
作者：袁说友
朝代：宋

江妃瑟里恨沈沈，万点红边意转深。拥出三千歌舞罢，翠绡萦得两同心。天泉池上舞晴晖，一别人家未肯归。千载却随湘女泣，风前时学凤凰飞。鉴湖一曲记蓬莱，棹入红蕖挽不回。今日池光少公事，好怀聊复为渠开。
和范石湖咏双莲三首·其一
作者：袁说友
朝代：宋

江妃瑟裏恨沈沈，万点红边意转深。
拥出三千歌舞罢，翠绡萦得两同心。
和范石湖咏双莲三首·其一
作者：袁说友
朝代：宋

江妃瑟里恨沈沈，万点红边意转深。拥出三千歌舞罢，翠绡萦得两同心。
和范石湖咏双莲三首·其三
作者：袁说友
朝代：宋

鉴湖一曲记蓬莱，棹入红蕖挽不回。今日池光少公事，好怀聊复为渠开。
和范石湖咏双莲三首·其三
作者：袁说友
朝代：宋

鑑湖一曲记蓬莱，棹入红蕖挽不回。
今日池光少公事，好怀聊復为渠开。
和范石湖咏双莲三首·其二
作者：袁说友
朝代：宋
体裁：七言绝句

天泉池上舞晴晖，一别人家未肯归。千载却随湘女泣，风前时学凤凰飞。
和董显之留西湖韵
作者：袁说友
朝代：宋
体裁：七言律诗

开门喜得故人音，访我浮生一旅亭。老大区区惊岁月，功名落落负簪缨。有谁知己头空白，举世如君眼独青。羡子百篇诗在手，湖山相望不胜情。
和董显叔韵
作者：袁说友
朝代：宋

江南人物在觌面，足以慰予畴昔念。
识公只在文字间，君子若人今子贱。
江湖路远睽言谈，八年于外自亦閒。
有时拂拭旧珠玉，端欲论诗伯仲间。
公怀席珍方就聘，一航我欲长安近。
只知喜接故人欢，宁羡官高如斗印。
羁怀寂寞逢春光，未着语意何可当。
下帷诸孙出新句，如茧抽绪思无疆。
一诗杰出骇奇创，陡觉诗坛羣胆丧。
自怜老退无好怀，语不惊人惭少壮。
宦情不绝真如丝，有愤莫吐谁与咨。
只今犹得斯人语，剩有风骚同激推。
不堪人事长乖处，闻说扁舟復西去。
十年一见意匆匆，更写潇湘别离句。
男儿气节天所资，道大何计合与违。
但读诗书谈世事，看公衣锦他年归。
和董显叔韵
作者：袁说友
朝代：宋

江南人物在觌面，足以慰予畴昔念。识公只在文字间，君子若人今子贱。江湖路远睽言谈，八年于外自亦閒。有时拂拭旧珠玉，端欲论诗伯仲间。公怀席珍方就聘，一航我欲长安近。只知喜接故人欢，宁羡官高如斗印。羁怀寂寞逢春光，未著语意何可当。下帷诸孙出新句，如茧抽绪思无疆。一诗杰出骇奇创，陡觉诗坛群胆丧。自怜老退无好怀，语不惊人惭少壮。宦情不绝真如丝，有愤莫吐谁与咨。只今犹得斯人语，剩有风骚同激推。不堪人事长乖处，闻说扁舟复西去。十年一见意匆匆，更写潇湘别离句。男儿气节天所资，道大何计合与违。但读诗书谈世事，看公衣锦他年归。
和薛公叔留都城韵
作者：袁说友
朝代：宋

年来更觉一身难，却扫应须早闭关。
老矣壮怀空岁月，归欤活计只溪山。
未堪鵾化摇而上，肯类蝇营去復还。
白璧深藏有余地，区区何必苦跻攀。
和薛公叔留都城韵
作者：袁说友
朝代：宋

年来更觉一身难，却扫应须早闭关。老矣壮怀空岁月，归欤活计只溪山。未堪鹍化摇而上，肯类蝇营去复还。白璧深藏有馀地，区区何必苦跻攀。
和薛子晋来庆癸未登第韵二首
作者：袁说友
朝代：宋

云雾油然托应龙，姓名偶彻大明宫。胪传殿庑千官肃，声到旌旗万马雄。黄蝶飞来惊拜命，青衫误著敢言功。如何李合犹能第，造物何心本至公。寒荄也趁百花新，眼懒犹贪上国春。五技怪能成薄命，一名却喜继前人。唤将好意诗频赋，洗却閒忧酒再巡。底事牛堪有归序，韩公平日最相亲。
和薛子晋来庆癸未登第韵二首·其一
作者：袁说友
朝代：宋

云雾油然托应龙，姓名偶彻大明宫。胪传殿庑千官肃，声到旌旗万马雄。黄蝶飞来惊拜命，青衫误著敢言功。如何李合犹能第，造物何心本至公。
和薛子晋来庆癸未登第韵二首·其一
作者：袁说友
朝代：宋

云雾油然託应龙，姓名偶彻大明宫。
胪传殿庑千官肃，声到旌旗万马雄。
黄蝶飞来惊拜命，青衫误着敢言功。
如何李合犹能第，造物何心本至公。
和薛子晋来庆癸未登第韵二首·其二
作者：袁说友
朝代：宋
体裁：七言律诗

寒荄也趁百花新，眼懒犹贪上国春。五技怪能成薄命，一名却喜继前人。唤将好意诗频赋，洗却閒忧酒再巡。底事牛堪有归序，韩公平日最相亲。
和虞仲房潼川运使韵
作者：袁说友
朝代：宋

西湖樽俎忆风流，今日樯乌过我州。
万里相忘嗟又别，九华何惜更同游。
中郎有字新镌石，小子无言只点头。
及此公余多暇日，为君作计且邀留。
和虞仲房潼川运使韵
作者：袁说友
朝代：宋

西湖樽俎忆风流，今日樯乌过我州。万里相忘嗟又别，九华何惜更同游。中郎有字新镌石，小子无言只点头。及此公馀多暇日，为君作计且邀留。
和许深父转运判官韵二首
作者：袁说友
朝代：宋

我辈难忘故旧情，为君满意说诗清。抛砖不愧尘埃想，剖蚌俄惊的皪明。宦路几年嗟契阔，长安累月话平生。诗筒却趁邮筒急，吟到扬州更袖呈。诗里论交淡淡情，个中风味不胜清。锦囊著句知才尽，山色逢人作意明。已觉头颅侵晚景，尚堪风月快馀生。与君握手关心处，愧乏琅玕腹可呈。
和许深父转运判官韵二首·其一
作者：袁说友
朝代：宋

我辈难忘故旧情，为君满意说诗清。抛砖不愧尘埃想，剖蚌俄惊的皪明。宦路几年嗟契阔，长安累月话平生。诗筒却趁邮筒急，吟到扬州更袖呈。
和许深父转运判官韵二首·其一
作者：袁说友
朝代：宋

我辈难忘故旧情，为君满意说诗清。
抛砖不愧尘埃想，剖蚌俄惊的皪明。
宦路几年嗟契阔，长安累月话平生。
诗筩却趁邮筩急，吟到扬州更袖呈。
和许深父转运判官韵二首·其二
作者：袁说友
朝代：宋

诗裏论交淡淡情，箇中风味不胜清。
锦囊着句知才尽，山色逢人作意明。
已觉头颅侵晚景，尚堪风月快余生。
与君握手关心处，媿乏琅玕腹可呈。
和许深父转运判官韵二首·其二
作者：袁说友
朝代：宋

诗里论交淡淡情，个中风味不胜清。锦囊著句知才尽，山色逢人作意明。已觉头颅侵晚景，尚堪风月快馀生。与君握手关心处，愧乏琅玕腹可呈。
和资深同游尘外亭韵
作者：袁说友
朝代：宋

城南绝景半林端，城北荷塘十亩宽。风月无尘频入座，江山吊古一凭栏。瀛红浅露娇啼脸，绡翠轻飔醉倚干。日暮对花吟不足，三翁步屧小桥看。
和资深同游尘外亭韵
作者：袁说友
朝代：宋

城南绝景半林端，城北荷塘十亩宽。
风月无尘频入座，江山弔古一凭栏。
瀛红浅露娇啼脸，绡翠轻飔醉倚干。
日暮对花吟不足，三翁步屧小桥看。
和赵周锡制干峡中韵四首
作者：袁说友
朝代：宋

西陵峭壁路初经，但见搀空两岸青。天近下连苍玉嶂，山高傍涌翠云屏。划开龙虎流三峡，敕下雷霆遣六丁。终日横风倚江转，恍疑身世在沧溟。千仞山头更有山，一山去后一山还。林峦有路春回绿，仙洞无人夜启关。岫列千屏森葆卫，石藏五色像形颜。举头待向峡中望，见说青天近一斑。急峡高流日夜东，嵌空怪石浪穿砻。涛喧滩口波翻雪，云断山腰气吐虹。几阵堂堂峰硉矹，一泉滴滴水玲珑。我行天下今将半，安得名山如此工。绝景都忘峡路长，江风时送野花香。峰排玉帐腰凝雪，泉溜珠帘乳滴房。后日奇山犹续续，而今伟观已堂堂。雄篇曲尽形容妙，满袖珠玑到旅囊。
和赵周锡制干峡中韵四首·其一
作者：袁说友
朝代：宋
体裁：七言律诗

西陵峭壁路初经，但见搀空两岸青。天近下连苍玉嶂，山高傍涌翠云屏。划开龙虎流三峡，敕下雷霆遣六丁。终日横风倚江转，恍疑身世在沧溟。
和赵周锡制干峡中韵四首·其三
作者：袁说友
朝代：宋

急峡高流日夜东，嵌空怪石浪穿砻。涛喧滩口波翻雪，云断山腰气吐虹。几阵堂堂峰硉矹，一泉滴滴水玲珑。我行天下今将半，安得名山如此工。
和赵周锡制干峡中韵四首·其三
作者：袁说友
朝代：宋

急峡高流日夜东，嵌空怪石浪穿礲。
涛喧滩口波翻雪，云断山腰气吐虹。
几阵堂堂峰硉矹，一泉滴滴水玲珑。
我行天下今将半，安得名山如此工。
和赵周锡制干峡中韵四首·其二
作者：袁说友
朝代：宋

千仞山头更有山，一山去后一山还。林峦有路春回绿，仙洞无人夜启关。岫列千屏森葆卫，石藏五色像形颜。举头待向峡中望，见说青天近一斑。
和赵周锡制干峡中韵四首·其二
作者：袁说友
朝代：宋

千仞山头更有山，一山去后一山还。
林峦有路春回绿，僊洞无人夜启关。
岫列千屏森葆卫，石藏五色像形颜。
举头待向峡中望，见说青天近一斑。
和赵周锡制干峡中韵四首·其四
作者：袁说友
朝代：宋
体裁：七言律诗

绝景都忘峡路长，江风时送野花香。峰排玉帐腰凝雪，泉溜珠帘乳滴房。后日奇山犹续续，而今伟观已堂堂。雄篇曲尽形容妙，满袖珠玑到旅囊。
和赵周锡咏魏南伯家葱茶韵
作者：袁说友
朝代：宋

武夷十月尝先春，风生两腋撩诗人。
玉尘一缕轻且纯，不与凡味争比邻。
铛中碧玉涛涌银，七碗不厌烹啜频。
书窗假寐熟欠伸，重煎倍觉滋味匀。
吾乡此茗孰与伦，谁家却说江茶珍。
剥葱细切夸珠蠙，泛瓯更骋如铺璘。
不知珉玉难并陈，从来居上嗟积薪。
魏君胡为白头新，怀兄讵可论不均。
我虽曾沃齿下龈，不敢溢美忘乡津。
方圭圆璧当春晨，请君反本毋予嗔。
和赵周锡咏魏南伯家葱茶韵
作者：袁说友
朝代：宋

武夷十月尝先春，风生两腋撩诗人。玉尘一缕轻且纯，不与凡味争比邻。铛中碧玉涛涌银，七碗不厌烹啜频。书窗假寐熟欠伸，重煎倍觉滋味匀。吾乡此茗孰与伦，谁家却说江茶珍。剥葱细切誇珠蠙，泛瓯更骋如铺璘。不知珉玉难并陈，从来居上嗟积薪。魏君胡为白头新，怀兄讵可论不均。我虽曾沃齿下龈，不敢溢美忘乡津。方圭圆璧当春晨，请君反本毋予嗔。
和赵成子提干喜雨韵
作者：袁说友
朝代：宋

一天膏泽下民区，此意拳拳敢自居。欲写吴歌誇岁好，苦无杰语愧才虚。稍留佳客联珠履，共酹馀觞笑曲车。试问苏州两年熟，岂无名笔作农书。十年三已冒为州，每每于民有旱忧。午听雷声鸣屋角，晚惊雨脚压云头。及时三日为霖好，为汝千箱乐岁求。欲办一椽名喜雨，愧无老笔赞宸旒。
和赵成子提干喜雨韵·其一
作者：袁说友
朝代：宋

一天膏泽下民区，此意拳拳敢自居。
欲写吴歌夸岁好，苦无杰语愧才虚。
稍留佳客联珠履，共酹余觞笑曲车。
试问苏州两年熟，岂无名笔作农书。
和赵成子提干喜雨韵·其一
作者：袁说友
朝代：宋

一天膏泽下民区，此意拳拳敢自居。欲写吴歌誇岁好，苦无杰语愧才虚。稍留佳客联珠履，共酹馀觞笑曲车。试问苏州两年熟，岂无名笔作农书。
和赵成子提干喜雨韵·其二
作者：袁说友
朝代：宋
体裁：七言律诗

十年三已冒为州，每每于民有旱忧。午听雷声鸣屋角，晚惊雨脚压云头。及时三日为霖好，为汝千箱乐岁求。欲办一椽名喜雨，愧无老笔赞宸旒。
和野堂僧子惠韵
作者：袁说友
朝代：宋
体裁：七言律诗

与公林下昔閒人，别后书来意转亲。老去兴怀空缱绻，诗来得句爱清新。眼看吴地千峰月，心在苕溪一钓纶。犹得支郎消息好，锦囊时寄笔端春。
和野堂惠老中秋月蚀韵
作者：袁说友
朝代：宋

一年清绝中秋时，仰天高欲攀桂枝。乾坤镕入玉奁鉴，万象一扫光芒垂。今年不见今宵月，有物啖之倾且仄。惜哉至此狼狈凶，空效玉川歌月蚀。一杯相嘱三更夜，安得飞来明月借。明年应解胜今年，莫使诗人愁笔下。吁嗟今夕知何夕，且对孤灯照窗隙。夜阑搔首独翻书，且喜灯前双眼碧。
和野堂惠老中秋月蚀韵
作者：袁说友
朝代：宋

一年清绝中秋时，仰天高欲攀桂枝。
干坤镕入玉奁鑑，万象一扫光芒垂。
今年不见今宵月，有物噉之倾且仄。
惜哉至此狼狈凶，空效玉川歌月蚀。
一杯相嘱三更夜，安得飞来明月借。
明年应解胜今年，莫使诗人愁笔下。
吁嗟今夕知何夕，且对孤灯照窗隙。
夜阑搔首独翻书，且喜灯前双眼碧。
和闾丘资深转运判官送张同年韵
作者：袁说友
朝代：宋

造门剥啄笑谈余，过我频迂长者车。
八咏继吴推翰长，一封谕蜀属相如。
岷峨诗富追风雅，韶濩声谐復古初。
仰止骚坛方北面，不堪官事蠹书鱼。
和闾丘资深转运判官送张同年韵
作者：袁说友
朝代：宋

造门剥啄笑谈馀，过我频迂长者车。八咏继吴推翰长，一封谕蜀属相如。岷峨诗富追风雅，韶濩声谐复古初。仰止骚坛方北面，不堪官事蠹书鱼。
和陆成父司户过淮阴县韵三首
作者：袁说友
朝代：宋

谁云追信属酂侯，政为高皇意欲留。岁晚不疑云梦计，那知大业已兴刘。当年三杰共封侯，谁念淮阴为汉留。不是向来曾蹑足，未容平勃独安刘。论功久已冠群侯，更欲王齐愿自留。从此朝家若惩创，王侯应得戒非刘。
和陆成父司户过淮阴县韵三首·其一
作者：袁说友
朝代：宋

谁云追信属酂侯，政为高皇意欲留。岁晚不疑云梦计，那知大业已兴刘。
和陆成父司户过淮阴县韵三首·其一
作者：袁说友
朝代：宋

谁云追信属酇侯，政为高皇意欲留。
岁晚不疑云梦计，那知大业已兴刘。
和陆成父司户过淮阴县韵三首·其三
作者：袁说友
朝代：宋

论功久已冠羣侯，更欲王齐愿自留。
从此朝家若惩创，王侯应得戒非刘。
和陆成父司户过淮阴县韵三首·其三
作者：袁说友
朝代：宋

论功久已冠群侯，更欲王齐愿自留。从此朝家若惩创，王侯应得戒非刘。
和陆成父司户过淮阴县韵三首·其二
作者：袁说友
朝代：宋
体裁：七言绝句

当年三杰共封侯，谁念淮阴为汉留。不是向来曾蹑足，未容平勃独安刘。
和陆成父韵
作者：袁说友
朝代：宋

功名落落愧强年，晚到淮乡意惘然。
问月高歌聊自适，吟秋苦思替渠怜。
据鞍剩欲夸驰骏，酾酒犹堪醉击鲜。
坐对晴云浄如拭，水光秋色正连天。
和陆成父韵
作者：袁说友
朝代：宋

功名落落愧强年，晚到淮乡意惘然。问月高歌聊自适，吟秋苦思替渠怜。据鞍剩欲誇驰骏，酾酒犹堪醉击鲜。坐对晴云净如拭，水光秋色正连天。
和韩倅沧浪亭韵
作者：袁说友
朝代：宋
体裁：七言律诗

平生公赏最岩居，肯作痴儿失故吾。正尔不堪尘满面，为君何惜酒随车。十年夜隔青藜杖，一日身游碧玉壶。莫道欲归归未得，买山作计定何如。
和魏南伯乞酒韵
作者：袁说友
朝代：宋

古人行旆夸碧油，我舟寂寞随处留。
何人夜半诗博酒，鬼神欲泣如楚囚。
一朝江上同漂泊，莫向樽前情淡薄。
为君更作白头吟，欲办锦囊惭句恶。
和魏南伯乞酒韵
作者：袁说友
朝代：宋

古人行旆誇碧油，我舟寂寞随处留。何人夜半诗博酒，鬼神欲泣如楚囚。一朝江上同漂泊，莫向樽前情淡薄。为君更作白头吟，欲办锦囊惭句恶。
和魏南伯县丞寒食西湖韵
作者：袁说友
朝代：宋

红尘久厌人，湖山猛从事。巾车出西关，触目饱幽致。聊从吸鲸饮，发我涌泉思。松鸣当丝竹，山肴胜肉味。爱此天地宽，无复名利觊。淡妆与浓抹，晴雨盖一类。车马几驰逐，簪珥颇遗弃。稍出鹓鹭行，来与鸥鸟缀。归来灯火近，忽枉珠玉遗。三复已醒然，袭藏有巾笥。
和魏南伯县丞寒食西湖韵
作者：袁说友
朝代：宋

红尘久厌人，湖山猛从事。
巾车出西关，触目饱幽致。
聊从吸鲸饮，发我涌泉思。
松鸣当丝竹，山肴胜肉味。
爱此天地宽，无復名利觊。
淡粧与浓抹，晴雨盖一类。
车马几驰逐，簪珥颇遗弃。
稍出鹓鹭行，来与鸥鸟缀。
归来灯火近，忽枉珠玉遗。
三復已醒然，袭藏有巾笥。
和魏南伯县丞韵
作者：袁说友
朝代：宋

着语相过见一斑，我惭尺寸强跻攀。
羁怀衮衮三江水，去路迢迢万里山。
酒盏逢花寻客处，诗筒将月对船间。
固应侯喜多知己，未必诗声只汗颜。
和魏南伯县丞韵
作者：袁说友
朝代：宋

著语相过见一斑，我惭尺寸强跻攀。羁怀衮衮三江水，去路迢迢万里山。酒盏逢花寻客处，诗筒将月对船间。固应侯喜多知己，未必诗声只汗颜。
咏墨
作者：袁说友
朝代：宋
体裁：七言绝句

奚李名高三百秋，只今良法信源流。裕陵独宝君家物，犹带祥光灿斗牛。
咏晴
作者：袁说友
朝代：宋

农夫一饱尝忧迟，十年五旱无已时。今年陇上消息好，天不靳我食与衣。黄梅雨了时雨至，三尺稻梗一尺泥。不忧夏潦忧甲子，阿香忽放雷车归。白波翠浪雨沾足，已觉抄云先簸粞。新春入甑供晨炊，吾农自此今无饥。迩来更说蠲输好，州邑抚我如婴儿。如今不怨田家苦，但忆诗人歌子妇。
咏晴
作者：袁说友
朝代：宋

农夫一饱尝忧迟，十年五旱无已时。
今年陇上消息好，天不靳我食与衣。
黄梅雨了时雨至，三尺稻梗一尺泥。
不忧夏潦忧甲子，阿香忽放雷车归。
白波翠浪雨霑足，已觉抄云先簸粞。
新春入甑供晨炊，吾农自此今无饥。
迩来更说蠲输好，州邑抚我如婴儿。
如今不怨田家苦，但忆诗人歌子妇。
善颂堂
作者：袁说友
朝代：宋

家法传忠孝，朝英仰正平。
抗词严庙制，勇去乐亲荣。
一室从新扁，羣公咏落成。
清风天籁静，斜日雪山横。
养志闵曾重，浮名广受轻。
闻风千载下，凛凛万夫惊。
善颂堂
作者：袁说友
朝代：宋

家法传忠孝，朝英仰正平。抗词严庙制，勇去乐亲荣。一室从新扁，群公咏落成。清风天籁静，斜日雪山横。养志闵曾重，浮名广受轻。闻风千载下，凛凛万夫惊。
善颂堂
作者：袁说友
朝代：宋

庭前云盖碧巉严，堂上先生雪满髯。
说药客来聊下榻，谒斋僧去便垂帘。
种时法好花难谢，买处钱多石易添。
子舍光荣身壮健，只将香火事华严。
喜晴
作者：袁说友
朝代：宋
体裁：五言律诗

梦断窗全曙，儿童竞报晴。层云擘轻絮，飞鹊噪新声。一水长天静，双溪万橹鸣。傍檐聊觅句，乐处漫蝇营。
喜晴即用前韵
作者：袁说友
朝代：宋

春田欲雨常忧迟，夏田得雨嗟踰时。春耕夏耨两无及，眼乾泪竭空沾衣。翻翻联联脚力尽，万车不救一尺泥。朝看东南暮西北，晚霞倏忽山头归。白日一照黄潦定，秋来准拟筛红粞。早田拾得晚田熟，今年更救明年饥。念夫陇上一月宿，趁晴归欲呼妻儿。与夫岁岁同甘苦，未容恤纬惭嫠妇。
喜晴即用前韵
作者：袁说友
朝代：宋

春田欲雨常忧迟，夏田得雨嗟踰时。
春耕夏耨两无及，眼干泪竭空沾衣。
翻翻联联脚力尽，万车不救一尺泥。
朝看东南暮西北，晚霞倏忽山头归。
白日一照黄潦定，秋来准拟筛红粞。
早田拾得晚田熟，今年更救明年饥。
念夫陇上一月宿，趁晴归欲呼妻儿。
与夫岁岁同甘苦，未容恤纬惭嫠妇。
喜晴放海棠
作者：袁说友
朝代：宋
体裁：五言律诗

春日海棠早，媚云开远岚。醉容犹未足，睡态已微酣。嫩绿千枝衬，殷红一点含。东君真有助，落笔为渠谈。
喜雪
作者：袁说友
朝代：宋
体裁：七言律诗

玉龙方急战寒声，满阵江风雪作茵。准拟丰年须造物，编排佳境付诗人。莫辞樽酒偏劳劝，更喜江梅欲斗新。愧我为州无善状，杨花何事已先春。
四月雨应祷
作者：袁说友
朝代：宋

夜半溶溶四面遮，云峰推起阿香车。
只今陇上夸多麦，谁为丘中赋有麻。
喜见绿针初剌水，笑渠青笠趁烧畬。
偶然精祷诚非昧，应有欢娱田舍家。
四月雨应祷
作者：袁说友
朝代：宋

夜半溶溶四面遮，云峰推起阿香车。只今陇上誇多麦，谁为丘中赋有麻。喜见绿针初剌水，笑渠青笠趁烧畬。偶然精祷诚非昧，应有欢娱田舍家。
坚老住广福
作者：袁说友
朝代：宋

高僧七十未龙钟，飞锡飘然百里中。
正欲逢场施手段，不妨临老入花丛。
把茅便可传宗旨，一钵由来是祖风。
直要空门高着眼，看渠拍手任西东。
坚老住广福
作者：袁说友
朝代：宋

高僧七十未龙钟，飞锡飘然百里中。正欲逢场施手段，不妨临老入花丛。把茅便可传宗旨，一钵由来是祖风。直要空门高著眼，看渠拍手任西东。
壁画竹鹤
作者：袁说友
朝代：宋

风月寒窗寂，丹青半堵开。
南墙看俨立，华表认归来。
邈想风声唳，求栖鸟雀猜。
雨余新着色，点点上苍苔。
壁画竹鹤
作者：袁说友
朝代：宋

风月寒窗寂，丹青半堵开。南墙看俨立，华表认归来。邈想风声唳，求栖鸟雀猜。雨馀新著色，点点上苍苔。
夏至日雨
作者：袁说友
朝代：宋
体裁：五言律诗

烟暝千岩木，溪明一带楼。片云封旧恨，急雨罥新愁。节又匆匆过，诗从轧轧抽。病躯无耐暑，老鬓不禁秋。
夜饮朱国宝家
作者：袁说友
朝代：宋

又见仙潭二月春，一番官柳市桥新。重来莫讶星星发，樽酒相看只故人。
夜饮朱国宝家
作者：袁说友
朝代：宋

又见僊潭二月春，一番官柳市桥新。
重来莫讶星星髮，樽酒相看只故人。
大石
作者：袁说友
朝代：宋

困卧篮舆中，醒视人影直。伸头起四望，不断山环碧。羊肠路百转，当面一蹲石。高广不可际，隆重谁与匹。宛如百楹屋，玄缯四笼羃。又如龙虎踞，烟云绕其侧。突出众山间，旁无他石立。古今岁年久，光彩净如拭。儿童梯级上，群聚相戏剧。伟哉殊特观，我来聊扣击。汝从何代有，长养成大质。汝今阅世多，几见陵谷易。汉王欲东时，曾经车马迹。武侯三顾后，曾见王师出。衮衮千万载，人与事如织。兴亡竟何在，而汝独如昔。古有石能言，今乃不可诘。徘徊不忍去，抚掌重太息。安得李将军，一箭誇雄力。
大石
作者：袁说友
朝代：宋

困卧篮舆中，醒视人影直。
伸头起四望，不断山环碧。
羊肠路百转，当面一蹲石。
高广不可际，隆重谁与匹。
宛如百楹屋，玄缯四笼羃。
又如龙虎踞，烟云绕其侧。
突出众山间，旁无他石立。
古今岁年久，光彩凈如拭。
儿童梯级上，羣聚相戏剧。
伟哉殊特观，我来聊扣击。
汝从何代有，长养成大质。
汝今阅世多，几见陵谷易。
汉王欲东时，曾经车马迹。
武侯三顾后，曾见王师出。
衮衮千万载，人与事如织。
兴亡竟何在，而汝独如昔。
古有石能言，今乃不可诘。
徘徊不忍去，抚掌重太息。
安得李将军，一箭夸雄力。
大风雷雨
作者：袁说友
朝代：宋

雷风一息到山西，攲侧村花不自持。际晚甘霖如倒峡，今年香雪可翻匙。绿秧蘸脚元非揠，白水齐腰不恨迟。浪说随车誇故事，但知忧国愿无饥。
大风雷雨
作者：袁说友
朝代：宋

雷风一息到山西，欹侧村花不自持。
际晚甘霖如倒峡，今年香雪可翻匙。
绿秧蘸脚元非揠，白水齐腰不恨迟。
浪说随车夸故事，但知忧国愿无饥。
天宁寺有白石曰卞山脚石上多名公题识
作者：袁说友
朝代：宋

隐隐来岗续，沈沈土脉萦。一峰庭下立，十里地中行。石脚犹依佛，山腰恰近城。摩挲嗟岁月，风雨几题名。
天宁寺有白石曰卞山脚石上多名公题识
作者：袁说友
朝代：宋

隠隠来岗续，沈沈土脉萦。
一峰庭下立，十里地中行。
石脚犹依佛，山腰恰近城。
摩挱嗟岁月，风雨几题名。
姚行简抚干归霅川
作者：袁说友
朝代：宋
体裁：七言律诗

一见油然慰所望，巾车更辱到他乡。相从乐处光阴速，索笑浓时意味长。樽酒未堪留好客，湖山早已送归艎。秋来尚忆门前路，莫惜溪头屡买航。
孔明庙柏
作者：袁说友
朝代：宋

陵邱冉冉烟草新，丛祠寂寂君与臣。
千年不死一庭柏，八阵犹余三峡春。
昔人已化辽东鹤，古往今来事如昨。
当年鱼水奋云龙，天不兴刘死诸葛。
孔明庙柏
作者：袁说友
朝代：宋

陵邱冉冉烟草新，丛祠寂寂君与臣。千年不死一庭柏，八阵犹馀三峡春。昔人已化辽东鹤，古往今来事如昨。当年鱼水奋云龙，天不兴刘死诸葛。
孟子开宰余杭二首·其一
作者：袁说友
朝代：宋

畿邑三年令，先声百里春。
公朝勤恤隠，吾道足亲民。
不作劳人想，犹堪发刃新。
从渠清俗论，峩豸已知津。
孟子开宰馀杭二首
作者：袁说友
朝代：宋

畿邑三年令，先声百里春。公朝勤恤隐，吾道足亲民。不作劳人想，犹堪发刃新。从渠清俗论，峨豸已知津。得友宁论少，登门不愧迟。交游今有几，襟抱独相期。笑我方椎钝，如公政骤驰。我今怀旧意，不敢爱于诗。
孟子开宰馀杭二首·其一
作者：袁说友
朝代：宋

畿邑三年令，先声百里春。公朝勤恤隐，吾道足亲民。不作劳人想，犹堪发刃新。从渠清俗论，峨豸已知津。
孟子开宰馀杭二首·其二
作者：袁说友
朝代：宋
体裁：五言律诗

得友宁论少，登门不愧迟。交游今有几，襟抱独相期。笑我方椎钝，如公政骤驰。我今怀旧意，不敢爱于诗。
季提刑自夔宪知常德府
作者：袁说友
朝代：宋

十年踪迹两参商，解后天涯一咏觞。
老景不堪朋旧别，客怀惟觉岁时长。
猛辞蜀道浮江白，稳上吴船逆诏黄。
我欲着鞭归路日，更期相过水云乡。
季提刑自夔宪知常德府
作者：袁说友
朝代：宋

十年踪迹两参商，解后天涯一咏觞。老景不堪朋旧别，客怀惟觉岁时长。猛辞蜀道浮江白，稳上吴船逆诏黄。我欲著鞭归路日，更期相过水云乡。
学宫诸生饮邀予与予野同之二首·其二
作者：袁说友
朝代：宋

少日峨冠英俊场，课余觞饮共徜徉。
孰知薄宦江湖去，频梦炉亭餠饦香。
守郡不能同宪使仓使游灵岩
作者：袁说友
朝代：宋

秋风敲叶漾湖光，两两星华古寺傍。晓日一川迎使节，晚山十里送归艎。风流我已非山简，宾客公应念葛彊。岂是清游本无分，纷纷雁鹜苦相妨。
守郡不能同宪使仓使游灵岩
作者：袁说友
朝代：宋

秋风敲叶漾湖光，两两星华古寺傍。
晓日一川迎使节，晚山十里送归艎。
风流我已非山简，宾客公应念葛彊。
岂是清游本无分，纷纷鴈鹜苦相妨。
宴许成子魏华文二魁吴文伯节判陈表之教授卢仲修军资以考西省试同集
作者：袁说友
朝代：宋
体裁：七言律诗

昼绣归来自帝京，魁星双照锦官城。持衡称职真能事，劝驾何功亦与荣。细与论文重款接，要看落笔更纵横。我归便作江湖计，试目需君辅太平。
家信报仲子目疾已平用前韵
作者：袁说友
朝代：宋
体裁：五言律诗

岘也平安久，书云传遽迟。意宽千里远，归更一旬期。眼过无非景，身閒足可诗。江湖终欲老，鸥鸟已先知。
宿邻水县
作者：袁说友
朝代：宋

酒余孤馆梦初回，渐觉茅檐淅淅来。
夜半山前风荐雨，晓来崖底涧鸣雷。
剩添岗翠三分色，呈出秧针一寸栽。
恰得乌云天外少，鶑花无数恼人怀。
宿邻水县
作者：袁说友
朝代：宋

酒馀孤馆梦初回，渐觉茅檐淅淅来。夜半山前风荐雨，晓来崖底涧鸣雷。剩添岗翠三分色，呈出秧针一寸栽。恰得乌云天外少，莺花无数恼人怀。
寄中都故人
作者：袁说友
朝代：宋

千山叠叠高入天，中有缥缈之神仙。壁立烟容风虎卧，林深洞启云龙潜。长安诗翁有健笔，蜀道客子无新篇。尺书万里寄天远，万一故人曾我怜。
寄中都故人
作者：袁说友
朝代：宋

千山迭迭高入天，中有缥缈之神仙。
壁立烟容风虎卧，林深洞启云龙潜。
长安诗翁有健笔，蜀道客子无新篇。
尺书万里寄天远，万一故人曾我怜。
寄于忠父先生
作者：袁说友
朝代：宋

天教英雄声名好，满眼看渠腾蹋早。吁嗟世事暗如漆，虞卿穷困刘蕡老。平生翰墨弥九州，丰城埋剑干斗牛。一官了不受羁束，婆娑风月聊归休。天欲成之烦一蹶，子美东屯笑耕月。诸山摇落不成林，看取孤松岁寒发。西湖十顷玻璃风，酒阑豪气诗千筒。请君流水照冰雪，长鱼岂与虾蚬同。诗来已报平安好，犹恨得公诗不早。忽闻单舸下沧浪，却喜此翁元未老。折腰耐辱来皇州，大手妙割无鸡牛。平生拄腹五千卷，百未一究真难休。我昔从之曾竭蹶，刮眼期公空岁月。老来犹足举千钧，岂是周郎独英发。苕溪猎猎蘋花风，溪楼万瓦如铺筒。未须黄帽催归去，尊酒一笑期君同。
寄于忠父先生·其一
作者：袁说友
朝代：宋
体裁：古风

天教英雄声名好，满眼看渠腾蹋早。吁嗟世事暗如漆，虞卿穷困刘蕡老。平生翰墨弥九州，丰城埋剑干斗牛。一官了不受羁束，婆娑风月聊归休。天欲成之烦一蹶，子美东屯笑耕月。诸山摇落不成林，看取孤松岁寒发。西湖十顷玻璃风，酒阑豪气诗千筒。请君流水照冰雪，长鱼岂与虾蚬同。
寄于忠父先生·其二
作者：袁说友
朝代：宋

诗来已报平安好，犹恨得公诗不早。
忽闻单舸下沧浪，却喜此翁元未老。
折腰耐辱来皇州，大手妙割无鷄牛。
平生拄腹五千卷，百未一究真难休。
我昔从之曾竭蹶，刮眼期公空岁月。
老来犹足举千钧，岂是周郎独英发。
苕溪猎猎苹花风，溪楼万瓦如铺筒。
未须黄帽催归去，尊酒一笑期君同。
寄于忠父先生·其二
作者：袁说友
朝代：宋

诗来已报平安好，犹恨得公诗不早。忽闻单舸下沧浪，却喜此翁元未老。折腰耐辱来皇州，大手妙割无鸡牛。平生拄腹五千卷，百未一究真难休。我昔从之曾竭蹶，刮眼期公空岁月。老来犹足举千钧，岂是周郎独英发。苕溪猎猎蘋花风，溪楼万瓦如铺筒。未须黄帽催归去，尊酒一笑期君同。
寄同年怀安曹守二首
作者：袁说友
朝代：宋

慈恩犹记北山游，四十年间几别愁。岁晚天涯重握手，两翁齐白九分头。我丈之贤今老成，题舆剖竹傍青城。从容官事一时了，莫忘莼鲈秋日羹。
寄同年怀安曹守二首·其一
作者：袁说友
朝代：宋
体裁：七言绝句

慈恩犹记北山游，四十年间几别愁。岁晚天涯重握手，两翁齐白九分头。
寄同年怀安曹守二首·其二
作者：袁说友
朝代：宋
体裁：七言绝句

我丈之贤今老成，题舆剖竹傍青城。从容官事一时了，莫忘莼鲈秋日羹。
寄李兼善
作者：袁说友
朝代：宋
体裁：七言律诗

湖山昔日记清游，百遍相过语未休。远迩漫劳人室念，东西空望浙江流。中年别去情尤恶，幅纸书来意转愁。岁晚渐于诗兴好，待君归后饱赓酬。
将至慎邑寄鼎
作者：袁说友
朝代：宋

踏尽琼瑶百里山，欲投城郭暮云间。
红炉速置一壶酒，故岁谁家新岁还。
小饮
作者：袁说友
朝代：宋
体裁：古风

残蝉古路无人迹，瑟瑟西风已三日。杜门却扫处一室，颠倒笔砚理书帙。平生但恐辜吟笔，薄宦云浮奚固必。客来相与入诗律，一叶庭柯恍如失。
尝顾渚新茶
作者：袁说友
朝代：宋

碧玉团枝种，青山撷草人。先春迎晓至，未雨得芽新。云叠枪旗细，风生齿颊频。何人修故事，香味彻枫宸。
尝顾渚新茶
作者：袁说友
朝代：宋

碧玉团枝种，青山撷草人。
先春迎晓至，未雨得芽新。
云迭枪旗细，风生齿颊频。
何人修故事，香味彻枫宸。
屋后植竹
作者：袁说友
朝代：宋
体裁：五言律诗

稳袖三年手，新锄十丈园。傍山移早筀，扫径斸孤根。琐碎梢头影，凄凉竹外村。可人风月地，头角见龙孙。
展扫先茔
作者：袁说友
朝代：宋
体裁：五言律诗

寂寞千松老，萦纡一水通。重来惊鬓雪，遗恨满春风。拱木人何在，伤心泪已穷。羁怀不成寐，月落半山空。
展扫先茔省伯氏用前韵
作者：袁说友
朝代：宋

久作弟兄别，相看笑语通。寒窗酬酒夜，落月对床风。志得宁论晚，名高不畏穷。君看天下事，一一漫彫空。
展扫先茔省伯氏用前韵
作者：袁说友
朝代：宋

久作弟兄别，相看笑语通。
寒窗酬酒夜，落月对床风。
志得宁论晚，名高不畏穷。
君看天下事，一一漫雕空。
岘山塔院
作者：袁说友
朝代：宋

野寺埋荒草，浮屠出近郊。松声来葆乐，竹影乱旗梢。地僻钟鱼响，庭空燕雀巢。断崖流涧远，隐隐下山坳。
岘山塔院
作者：袁说友
朝代：宋

野寺埋荒草，浮屠出近郊。
松声来葆乐，竹影乱旗梢。
地僻钟鱼响，庭空燕雀巢。
断崖流涧远，隠隠下山坳。
岳之妇人多以白练蒙首俗传马伏波征蛮死于岳至今不为之易素
作者：袁说友
朝代：宋
体裁：七言绝句

将军久已归黄壤，江妇如何未黑头。若使将军知此意，素缣蒙首也应休。
岳大用寺簿惠佩刀
作者：袁说友
朝代：宋
体裁：七言律诗

文阵谈锋不可当，小恢游刃向朝行。一夫敌尔嗟长剑，十九人中见颖囊。徐子身非逢季札，吕虔心已识王祥。善刀我亦知藏去，他日犹烦赐尚方。
峡中瀑布泉
作者：袁说友
朝代：宋

万石枕山眠，千峰随路转。林深暝岩穴，一道寒泉溅。分明冰帚垂空壁，隐约珠帘挂苍石。深山寂寞有谁知，只与行人润诗笔。
峡中瀑布泉
作者：袁说友
朝代：宋

万石枕山眠，千峰随路转。
林深暝岩穴，一道寒泉溅。
分明冰箒垂空壁，隠约珠帘挂苍石。
深山寂寞有谁知，只与行人润诗笔。
峡中闻杜鹃
作者：袁说友
朝代：宋
体裁：古风

春风破晓晴岚湿，客子竛竮去程急。空山两两杜鹃声，回首家乡无羽翼。劝归不归声厌多，旅怀剌剌空奈何。君不见秭归城上今啼不，多少行人满江口。
峡路山行即事十首
作者：袁说友
朝代：宋

环山翠幄远尤清，柏叶丛枝到地生。恰傍浓阴深处过，无端杜宇两三声。短篱深閟两三家，门外低畦长豆麻。急系芒鞋看行客，野花犹带一枝斜。旌旗猎猎晓云风，扑面清微破午烘。更度幽香来细细，转头寻见野花红。跳山踏草笑迎逢，要识新侯过眼中。寄语山翁吾老矣，冬裘夏葛与伊同。双牛只叟一横犁，白水青秧透面肥。是处喜经连夜雨，田家十口可无饥。老去纡行盍罢休，忙身閒虑足搔头。林烟岩雾鸟声远，独对遥山无限愁。鼙鼓鸣山绿叶摇，繁声嚣杂漫终朝。不如涧下一杯水，沃起行人心肺焦。倚风修竹叶滋繁，穿石湍流浪吐吞。薄暮柴门人影寂，晓风烟树鸟鸣喧。浩荡东风晚更严，黄埃得得上霜髯。细题今日山中景，更有前头万点尖。千里山行一月程，攀层蹑级几宵征。明朝猛入遂宁路，闻说夷途砥样平。
峡路山行即事十首·其一
作者：袁说友
朝代：宋
体裁：七言绝句

环山翠幄远尤清，柏叶丛枝到地生。恰傍浓阴深处过，无端杜宇两三声。
峡路山行即事十首·其七
作者：袁说友
朝代：宋
体裁：七言绝句

鼙鼓鸣山绿叶摇，繁声嚣杂漫终朝。不如涧下一杯水，沃起行人心肺焦。
峡路山行即事十首·其三
作者：袁说友
朝代：宋
体裁：七言绝句

旌旗猎猎晓云风，扑面清微破午烘。更度幽香来细细，转头寻见野花红。
峡路山行即事十首·其九
作者：袁说友
朝代：宋
体裁：七言绝句

浩荡东风晚更严，黄埃得得上霜髯。细题今日山中景，更有前头万点尖。
峡路山行即事十首·其二
作者：袁说友
朝代：宋

短篱深閟两三家，门外低畦长豆麻。急系芒鞋看行客，野花犹带一枝斜。
峡路山行即事十首·其二
作者：袁说友
朝代：宋

短篱深閟两三家，门外低畦长豆麻。
急繫芒鞋看行客，野花犹带一枝斜。
峡路山行即事十首·其五
作者：袁说友
朝代：宋

双牛只叟一横犁，白水青秧透面肥。是处喜经连夜雨，田家十口可无饥。
峡路山行即事十首·其五
作者：袁说友
朝代：宋

双牛隻叟一横犁，白水青秧透面肥。
是处喜经连夜雨，田家十口可无饥。
峡路山行即事十首·其八
作者：袁说友
朝代：宋
体裁：七言绝句

倚风修竹叶滋繁，穿石湍流浪吐吞。薄暮柴门人影寂，晓风烟树鸟鸣喧。
峡路山行即事十首·其六
作者：袁说友
朝代：宋
体裁：七言绝句

老去纡行盍罢休，忙身閒虑足搔头。林烟岩雾鸟声远，独对遥山无限愁。
峡路山行即事十首·其十
作者：袁说友
朝代：宋
体裁：七言绝句

千里山行一月程，攀层蹑级几宵征。明朝猛入遂宁路，闻说夷途砥样平。
峡路山行即事十首·其四
作者：袁说友
朝代：宋
体裁：七言绝句

跳山踏草笑迎逢，要识新侯过眼中。寄语山翁吾老矣，冬裘夏葛与伊同。
巫山十二峰二十五韵
作者：袁说友
朝代：宋

巫山磊块山林姿，一丘一壑贪成痴。寸峰拳石瞥眼过，张皇攫觅惟忧迟。东南佳山多秀丽，就中所欠雄与奇。饱闻巫山冠巴峡，奇峰十二相参差。昔年图画常一见，欲见此山无路之。扁舟西溯上三峡，千岩万壑争追随。终朝应接已不暇，心目洞骇俱忘疲。蓦然钟鼓高唐上，峰峦二六排旌旗。一峰霞彩迥在望，一峰展翠开屏帷。无心出岫云吐色，偃盖平峦松并枝。仙踪鹤驾羽衣近，坛石瑶台阊阖低。白云一起凤皇下，清泉四合蛟龙嬉。群峰角立变态异，一一大巧乾坤为。外堪击拊试声律，中含造化分四时。天下名山亦多矣，未有列岫奇如兹。九华一景固天巧，惜与江流相背驰。南北两峰喧众口，妆抹却恨同西施。何如此峰无限好，行行列列临江湄。烟云漠漠出寸碧，风雨时时横黛眉。舟人渔子漫回首，骚士墨客劳支颐。我来穿水入天去，貂裘章甫生尘缁。昂头见此大奇特，跻攀不上空嗟嘻。吾将欲访三岛登九嶷，上蓬莱道山之壁，绝泰华终南之嵋。飞凫去舄啸沧海，却来巫峡温前诗。
巫山十二峰二十五韵
作者：袁说友
朝代：宋

巫山磊块山林姿，一邱一壑贪成痴。
寸峰拳石瞥眼过，张皇攫觅惟忧迟。
东南佳山多秀丽，就中所欠雄与奇。
饱闻巫山冠巴峡，奇峰十二相参差。
昔年图画常一见，欲见此山无路之。
扁舟西泝上三峡，千岩万壑争追随。
终朝应接已不暇，心目洞骇俱忘疲。
蓦然钟鼓高唐上，峰峦二六排旌旗。
一峰霞彩迥在望，一峰展翠开屏帷。
无心出岫云吐色，偃盖平峦松并枝。
仙踪鹤驾羽衣近，坛石瑶台阊阖低。
白云一起凤皇下，清泉四合蛟龙嬉。
羣峰角立变态异，一一大巧干坤为。
外堪击拊试声律，中含造化分四时。
天下名山亦多矣，未有列岫奇如兹。
九华一景固天巧，惜与江流相背驰。
南北两峰喧众口，妆抹却恨同西施。
何如此峰无限好，行行列列临江湄。
烟云漠漠出寸碧，风雨时时横黛眉。
舟人渔子漫回首，骚士墨客劳支颐。
我来穿水入天去，貂裘章甫生尘缁。
昂头见此大奇特，跻攀不上空嗟嘻。
吾将欲访三岛登九嶷，上蓬莱道山之壁，绝泰华终南之嵋。
飞鳬去舄啸沧海，却来巫峡温前诗。
常熟敲冰行舟三首
作者：袁说友
朝代：宋

岸头猛作敲冰势，船下俄闻戛玉声。寸进未应容退尺，要于此地卜平生。画鹢悠悠辄退飞，一程百里两程归。天公若念羁怀恶，一夜东风便解围。一枕更阑客梦回，冰声犹作浪声来。并刀曾剪松江水，更欲从渠为剪开。
常熟敲冰行舟三首·其一
作者：袁说友
朝代：宋
体裁：七言绝句

岸头猛作敲冰势，船下俄闻戛玉声。寸进未应容退尺，要于此地卜平生。
常熟敲冰行舟三首·其三
作者：袁说友
朝代：宋
体裁：七言绝句

一枕更阑客梦回，冰声犹作浪声来。并刀曾剪松江水，更欲从渠为剪开。
常熟敲冰行舟三首·其二
作者：袁说友
朝代：宋
体裁：七言绝句

画鹢悠悠辄退飞，一程百里两程归。天公若念羁怀恶，一夜东风便解围。
常通判惠虞美人花亦名双鱼儿花
作者：袁说友
朝代：宋
体裁：五言律诗

好景无穷巷，名园有异姿。春今十分好，花又一番奇。比目红绡结，双鱼碧玉枝。孤窗还遣伴，空忆美人词。
庖人舟以风殿后早饭不继
作者：袁说友
朝代：宋
体裁：五言律诗

帆席搀前去，炊烟落后陈。一杯羹已饫，方丈食何因。自分贫兼客，休嗟愁杀人。江风吹送稳，晚酌待频频。
庖人舟殿后馁甚以葱齑佐饭
作者：袁说友
朝代：宋
体裁：七言绝句

黄州狭港半江空，白饭青葱酒一钟。莫厌路贫愁欲绝，稍还瓮牖旧家风。
庙南新创尘外亭
作者：袁说友
朝代：宋

城头拄颊俯横塘，尘外跻攀四面凉。
南渎夜鸣江水泷，北窗晓浥芰荷香。
着亭尽得山川景，携客同甘醴盎觞。
寄兴江村家八九，平分我欲卧南阳。
庙南新创尘外亭
作者：袁说友
朝代：宋

城头拄颊俯横塘，尘外跻攀四面凉。南渎夜鸣江水泷，北窗晓浥芰荷香。著亭尽得山川景，携客同甘醴盎觞。寄兴江村家八九，平分我欲卧南阳。
庾公楼
作者：袁说友
朝代：宋
体裁：七言绝句

危楼千尺俯江津，天外飞帆点点匀。作此雄观真壮士，奈何犹说污人尘。
张守招饮
作者：袁说友
朝代：宋

春风吹作万家春，谁得联镳从使君。
微径问花同载酒，深堂剪烛细论文。
王郎把臂簪仍盍，严老呼舟首又分。
安得云龙随上下，佳辰不復叹离羣。
张思济县尉创舞翠亭
作者：袁说友
朝代：宋

新筑成时秋事高，满天风月下岧峣。
佳名欲夺双溪景，淡墨须烦六幅绡。
一簇穿杨夸箭羽，几番伐鼓动溪潮。
此亭政合贪山水，百里之间患已销。
张思济县尉创舞翠亭
作者：袁说友
朝代：宋

新筑成时秋事高，满天风月下岧峣。佳名欲夺双溪景，淡墨须烦六幅绡。一簇穿杨誇箭羽，几番伐鼓动溪潮。此亭政合贪山水，百里之间患已销。
张汤治狱皆穷根本上欲释严助伍被汤曰弗诛后不可治巧排大臣益见尊任后以怀诈面欺上使使簿责汤汤为书谢遂自杀
作者：袁说友
朝代：宋
体裁：五言律诗

最是慈祥日，为臣惨刻闻。弯弓屠善类，刺骨见深文。流毒嗟苛吏，伤恩负此君。不知惭簿责，一死尚何云。
归自郊外遇雪
作者：袁说友
朝代：宋

细雨初收脚，飞来已溅身。
固应宜瑞雪，未必困行人。
酒裏寒犹重，吟边语未新。
更怜渠白叟，呵手诉车尘。
归自郊外遇雪
作者：袁说友
朝代：宋

细雨初收脚，飞来已溅身。固应宜瑞雪，未必困行人。酒里寒犹重，吟边语未新。更怜渠白叟，呵手诉车尘。
归舟遇大风雨
作者：袁说友
朝代：宋

客裏纔三日，归来仅一程。
片云天外立，短棹雨中行。
小却黄昏路，犹须半夜晴。
春光又零落，游子不胜情。
归舟遇大风雨
作者：袁说友
朝代：宋

客里才三日，归来仅一程。片云天外立，短棹雨中行。小却黄昏路，犹须半夜晴。春光又零落，游子不胜情。
御书阁
作者：袁说友
朝代：宋
体裁：七言绝句

宝阁翚飞灿碧霄，中藏奎画叹先朝。要令冠带升堂者，日日羹墙遂见尧。
復次韵四首·其二
作者：袁说友
朝代：宋

昔上瞿塘滟滪堆，盘涡如井放舡开。
山行欢喜今非错，备见捎濆撇漩来。
復次韵四首·其四
作者：袁说友
朝代：宋

病肺还沽竹叶青，小园春去尚深扃。
春衫红药强相比，婢子可怜无性灵。
怀仲子病目
作者：袁说友
朝代：宋

秋日家乡远，西风去雁迟。小儿应药喜，老父数归期。昨夜三江梦，今朝五字诗。至情如饮水，冷暖自深知。
怀仲子病目
作者：袁说友
朝代：宋

秋日家乡远，西风去鴈迟。
小儿应药喜，老父数归期。
昨夜三江梦，今朝五字诗。
至情如饮水，冷暖自深知。
怀借舟主人
作者：袁说友
朝代：宋
体裁：七言绝句

自怜五十鬓如丝，更把閒身与物驰。惟有高人收倦翼，世间万事一弹棋。
恭和御制赐进士诗韵二首
作者：袁说友
朝代：宋

云汉昭回下建章，鸾翔凤翥灿龙光。宸奎错落皆谟训，圣语丁宁示抑扬。自古求言开数路，只今兼听极群方。一篇默寓忧勤意，正为成王不敢康。尧言不数汉文章，漫说唐人万丈光。百辟共知尊上指，群儒何止戴言扬。丝纶甫幸来中禁，琬琰俄欣奏上方。京邑小臣观盛事，愿输忠悃赞明康。
恭和御制赐进士诗韵二首·其一
作者：袁说友
朝代：宋

云汉昭回下建章，鸾翔凤翥灿龙光。
宸奎错落皆谟训，圣语丁宁示抑扬。
自古求言开数路，只今兼听极羣方。
一篇默寓忧勤意，正为成王不敢康。
恭和御制赐进士诗韵二首·其一
作者：袁说友
朝代：宋

云汉昭回下建章，鸾翔凤翥灿龙光。宸奎错落皆谟训，圣语丁宁示抑扬。自古求言开数路，只今兼听极群方。一篇默寓忧勤意，正为成王不敢康。
恭和御制赐进士诗韵二首·其二
作者：袁说友
朝代：宋

尧言不数汉文章，漫说唐人万丈光。
百辟共知尊上指，羣儒何止戴言扬。
丝纶甫幸来中禁，琬琰俄欣奏上方。
京邑小臣观盛事，愿输忠悃赞明康。
恭和御制赐进士诗韵二首·其二
作者：袁说友
朝代：宋

尧言不数汉文章，漫说唐人万丈光。百辟共知尊上指，群儒何止戴言扬。丝纶甫幸来中禁，琬琰俄欣奏上方。京邑小臣观盛事，愿输忠悃赞明康。
息壤
作者：袁说友
朝代：宋

石城出壤水怀州，息壤藏城水复收。千载故侯犹未识，土能胜水有深谋。
息壤
作者：袁说友
朝代：宋

石城出壤水怀州，息壤藏城水復收。
千载故侯犹未识，土能胜水有深谋。
惜春
作者：袁说友
朝代：宋
体裁：七言律诗

不缘雨雪不缘风，九十风光半已穷。袅娜熟眠杨柳绿，夭娆浓醉海棠红。客怀不直韶光好，诗兴犹因景物雄。投分东君未应薄，乞花偿酒强迎逢。
惠相之惠顾渚芽答以建茗
作者：袁说友
朝代：宋
体裁：五言律诗

一室环三径，诸郎读五车。山高空锁翠，涧阔自流花。辍我闽山焙，酬君顾渚芽。书来惊岁晚，老去各天涯。
慈感寺
作者：袁说友
朝代：宋
体裁：五言律诗

门近沧浪水，堂深泰华莲。光芒珠一粟，相貌佛诸天。树老半无叶，僧閒谁问禅。雨旸须大士，泽国屡丰年。
慈感寺四月八日浴佛会
作者：袁说友
朝代：宋

一刹传经地，诸天诞佛辰。犹将清净水，更浴涅盘身。居士应无垢，菩提各有因。要须凭苦海，万里涤情尘。
慈感寺四月八日浴佛会
作者：袁说友
朝代：宋

一剎传经地，诸天诞佛辰。
犹将清浄水，更浴涅盘身。
居士应无垢，菩提各有因。
要须凭苦海，万里涤情尘。
慈感寺放生
作者：袁说友
朝代：宋
体裁：五言律诗

生灭成宗劫，慈悲种善因。纷纷嗟蠢动，一一付波臣。物我形声异，人禽爱恶均。不堪明月夜，小艇掷丝纶。
成都府学释奠
作者：袁说友
朝代：宋
体裁：七言律诗

西风淅淅露漙漙，释菜雍容礼可观。冠带三千严鹄立，风云九万欲鹏抟。锦江曾吐胸中凤，泮水新回笔下澜。拭目诸君快秋捷，胪传高压万人看。
成都府鹿鸣宴
作者：袁说友
朝代：宋

大启文明会胜流，同升更合上西楼。
三春得意桃花浪，八月乘槎桂子秋。
结绶偏应登凤阙，拏云直欲钓鰲头。
乘除但看今年好，六八名高五十州。
成都府鹿鸣宴
作者：袁说友
朝代：宋

大启文明会胜流，同升更合上西楼。三春得意桃花浪，八月乘槎桂子秋。结绶偏应登凤阙，拿云直欲钓鳌头。乘除但看今年好，六八名高五十州。
扇画雪景
作者：袁说友
朝代：宋

杖屦祁寒裏，林峦幻景同。
生绡明月影，淡墨老霜丛。
点染三冬雪，招邀六月风。
呼童小挥手，残吹袭帘栊。
扇画雪景
作者：袁说友
朝代：宋

杖屦祁寒里，林峦幻景同。生绡明月影，淡墨老霜丛。点染三冬雪，招邀六月风。呼童小挥手，残吹袭帘栊。
扬州堡寨
作者：袁说友
朝代：宋

西风一舸来扬州，疋马直上新城头。环城九里十六步，一一峭壁临深沟。俄焉唯喏两军士，众手指示陈其由。扬鞭试问筑城意，曰堡曰寨何所谋。诵言长淮十六郡，天险地利兹其尤。江横万里限南北，藉此屏翰屯咽喉。向来强敌蹈此境，夜半一叱遭虔刘。平畴旷野不可限，一城未足防侵牟。高城西北古城后，因势决策成楚丘。四门大开楼橹备，中有万甲藏戈矛。譬如一铠何足恃，被之重铠前无忧。乃知旧臣建议仅出此，我亦策马嗟去休。不知城二势则一，添足画蛇真赘疣。君不见紫岩先生昔经理，钓桥深堑先防秋。当时方略岂不究，而使浪策为今羞。吁哉成事不复说，只恐说计无时酬。书生衔命偶经履，一见敢谓可与不。世间万事一笑里，轻帆送我催行舟。
扬州堡寨
作者：袁说友
朝代：宋

西风一舸来扬州，疋马直上新城头。
环城九里十六步，一一峭壁临深沟。
俄焉唯喏两军士，众手指示陈其由。
扬鞭试问筑城意，曰堡曰寨何所谋。
诵言长淮十六郡，天险地利兹其尤。
江横万里限南北，藉此屏翰屯咽喉。
向来强敌蹈此境，夜半一叱遭虔刘。
平畴旷野不可限，一城未足防侵牟。
高城西北古城后，因势决策成楚丘。
四门大开楼橹备，中有万甲藏戈矛。
譬如一铠何足恃，被之重铠前无忧。
乃知旧臣建议仅出此，我亦策马嗟去休。
不知城二势则一，添足画蛇真赘疣。
君不见紫岩先生昔经理，钓桥深堑先防秋。
当时方略岂不究，而使浪策为今羞。
吁哉成事不復说，只恐说计无时酬。
书生衔命偶经履，一见敢谓可与不。
世间万事一笑裏，轻帆送我催行舟。
招山阳高徐二生饮二首·其一
作者：袁说友
朝代：宋
体裁：七言绝句

梅花时节屡开樽，欲赠梅花欠可人。今日有人梅样好，逢君同赏雪中春。
招山阳高徐二生饮二首·其二
作者：袁说友
朝代：宋

欲作山阴兴尽回，良思与子把离杯。
要须人境俱清绝，好抱瑶琴踏雪来。
拟咏宴羣臣
作者：袁说友
朝代：宋

宴锡蓬山焕旧章，羣工列席侍龙光。
加笾折俎君恩重，合奏迴风韵语长。
击筑为歌嗤汉祖，举觞隆礼视周王。
幸哉盛事今逢见，愿赴功名敢入襄。
拟咏宴群臣
作者：袁说友
朝代：宋

宴锡蓬山焕旧章，群工列席侍龙光。加笾折俎君恩重，合奏回风韵语长。击筑为歌嗤汉祖，举觞隆礼视周王。幸哉盛事今逢见，愿赴功名敢入襄。
拟咏展观太上皇帝御书
作者：袁说友
朝代：宋
体裁：七言律诗

龙颜祗肃阅尧章，宝轴神毫赫有光。八法心传齐帝学，万年奎画与天长。袭藏肯比唐三杰，墨妙尤卑晋二王。舜治方隆定于一，区区发问陋梁襄。
持课
作者：袁说友
朝代：宋

梦接三乘境，香胜一炷熏。
风窗独趺坐，鸟雀听声闻。
目想金刚会，心存贝叶文。
稍蠲烦恼毒，天雨看缤纷。
持课
作者：袁说友
朝代：宋

梦接三乘境，香胜一炷薰。风窗独趺坐，鸟雀听声闻。目想金刚会，心存贝叶文。稍蠲烦恼毒，天雨看缤纷。
故人爽贷粟之约
作者：袁说友
朝代：宋
体裁：五言律诗

小泊渔舟晚，春风燕子回。从渠三月约，误我一舟来。风雨故相厄，溪山犹可陪。人生竟何有，此抱向谁开。
效东坡从欧阳公咏雪体不用盐玉鹤鹭絮蝶飞舞为比不使皓白洁素等字
作者：袁说友
朝代：宋

楼头一夜寒声促，但怪重衾惯藏六。小窗起听枯叶鸣，更觉凝寒透肌粟。乃知龙公修故事，幻作轻细巧翻覆。抟空积势欺檐楹，过眼随风满坑谷。云涛衮衮浩无际，顷刻庭前三万斛。小山爱我已霜鬓，老尽苍崖垂布瀑。儿童爱雪不爱身，堆削形模笑盈掬。风梢袅娜困无奈，一一扶头恣敲朴。我来苕霅四寒暑，破漏怜渠数间屋。无人推户起僵卧，漫把清风继前躅。寒炉夜拨终不焰，冻笔呵吟已先秃。人间忧乐有定分，邻家乃奏琵琶曲。回飙落屑点翠袖，纷纷花映花奴肉。杜陵老眼不禁寒，只有诗筒再三读。请君早办雪儿歌，唤取诗翁醉醽醁。
效东坡从欧阳公咏雪体不用盐玉鹤鹭絮蝶飞舞为比不使皓白洁素等字
作者：袁说友
朝代：宋

楼头一夜寒声促，但怪重衾惯藏六。
小窗起听枯叶鸣，更觉凝寒透肌粟。
乃知龙公修故事，幻作轻细巧翻覆。
抟空积势欺檐楹，过眼随风满坑谷。
云涛衮衮浩无际，顷刻庭前三万斛。
小山爱我已霜鬓，老尽苍崖垂布瀑。
儿童爱雪不爱身，堆削形橅笑盈掬。
风梢袅娜困无奈，一一扶头恣敲朴。
我来苕霅四寒暑，破漏怜渠数间屋。
无人推户起僵卧，漫把清风继前躅。
寒炉夜拨终不焰，冻笔呵吟已先秃。
人间忧乐有定分，隣家乃奏琵琶曲。
回飈落屑点翠袖，纷纷花映花奴肉。
杜陵老眼不禁寒，只有诗筒再三读。
请君早办雪儿歌，唤取诗翁醉醽醁。
文帝登虎圈问尉禽兽簿不能对虎圈啬夫对甚悉上拜啬夫为上林令张释之曰今以口辨超迁恐天下争口辨无实遂不拜
作者：袁说友
朝代：宋
体裁：五言律诗

辨舌机锋锐，言簧巧意倾。一闻贤者议，众鄙啬夫名。利口宜深戒，违颜愿力争。须知玄默化，帝已久躬行。
文帝议以贾谊任公卿绛灌冯敬等害之乃毁谊曰洛阳年少擅权于是天子疏之以谊为长沙王太傅
作者：袁说友
朝代：宋

诸老谗言入，长沙远地留。一闻天子议，众嫉少年谋。自堕奸谀术，谁宽痛哭忧。至今言绛灌，犹为孔门羞。
文帝议以贾谊任公卿绛灌冯敬等害之乃毁谊曰洛阳年少擅权于是天子疏之以谊为长沙王太傅
作者：袁说友
朝代：宋

诸老谗言入，长沙远地留。
一闻天子议，众嫉少年谋。
自堕姦谀术，谁宽痛哭忧。
至今言绛灌，犹为孔门羞。
斗茶
作者：袁说友
朝代：宋

截玉誇私斗，烹泉测嫩汤。稍堪肤寸舌，一洗苋藜肠。千枕消魔障，春芽敌剑铓。年年较新品，身老玉瓯尝。
新河
作者：袁说友
朝代：宋
体裁：七言律诗

路转风回四面歌，新河磨尽磨盘河。一川涨碧分滩远，万柳排青夹岸多。此日经行空叹息，当年功绩未镌磨。客游为爱潇湘楚，五日之间一再过。
新繁县麦秀两岐
作者：袁说友
朝代：宋
体裁：七言律诗

丰碑喜瑞熟摩挲，后至深惭拙政多。鲁国不闻三月治，渔阳敢说两岐歌。年丰今日鱼旟梦，农兆前村鹳鹊窠。又见东阡西陌雨，倚楼遥望湿轻蓑。
日华书自通州来言其同僚多唱酬
作者：袁说友
朝代：宋

题舆赢得锦囊归，酬唱西昆事可追。久不陪君三日语，政须咽子百篇诗。宁甘咄咄痴儿事，稍愧纷纷俗吏为。我亦湖山多暇日，秋蝉时解噪寒枝。
日华书自通州来言其同僚多唱酬
作者：袁说友
朝代：宋

题舆赢得锦囊归，酬唱西昆事可追。
久不陪君三日语，政须嚥子百篇诗。
宁甘咄咄痴儿事，稍愧纷纷俗吏为。
我亦湖山多暇日，秋蝉时解噪寒枝。
早行遇雨
作者：袁说友
朝代：宋

约得东风二月春，稍陪孤棹晓溪行。酒能宽我三更梦，雨不饶人半日程。愁对梅残初话别，懒看桃艳欲欣荣。红尘未踏心先退，不是宵长故独醒。
早行遇雨
作者：袁说友
朝代：宋

约得东风二月春，稍陪孤棹晓溪行。
酒能宽我三更梦，雨不饶人半日程。
愁对梅残初话别，懒看桃艷欲欣荣。
红尘未踏心先退，不是宵长故独醒。
春日怀钱塘西湖
作者：袁说友
朝代：宋
体裁：七言律诗

只今春色满皇州，料得西湖已纵游。出郭竞联城下骑，循堤同上柳边舟。恨无两翼从渠去，曾有诸公念我不。到底长安风物外，远方何敢诧遨头。
晚春过雨
作者：袁说友
朝代：宋
体裁：五言律诗

酒恶病成恼，春深愁转加。园林三月事，风雨一庭花。燕幕自相语，蜂屯争趁衙。傍栏迎霁色，溪上几人家。
晦日昌甫见过因约伯皋小饮黄守继至三首
作者：袁说友
朝代：宋

满檐风动海棠雨，北客江南诗酒中。华发尊前无好句，飞花常望夕阳红。章泉泉水在玉山，有客岁时来往间。今古风烟只如此，见君生怕又言还。靖州太守诗自佳，留连浊酒看残花。涧上久矣无此乐，落拓尤怜云月家。
晦日昌甫见过因约伯皋小饮黄守继至三首·其一
作者：袁说友
朝代：宋

满檐风动海棠雨，北客江南诗酒中。华发尊前无好句，飞花常望夕阳红。
晦日昌甫见过因约伯皋小饮黄守继至三首·其一
作者：袁说友
朝代：宋

满檐风动海棠雨，北客江南诗酒中。
华髮尊前无好句，飞花常望夕阳红。
晦日昌甫见过因约伯皋小饮黄守继至三首·其三
作者：袁说友
朝代：宋
体裁：七言绝句

靖州太守诗自佳，留连浊酒看残花。涧上久矣无此乐，落拓尤怜云月家。
晦日昌甫见过因约伯皋小饮黄守继至三首·其二
作者：袁说友
朝代：宋
体裁：七言绝句

章泉泉水在玉山，有客岁时来往间。今古风烟只如此，见君生怕又言还。
景山寺古鼎
作者：袁说友
朝代：宋

小憩山前路，清谈得道僧。
爱渠惟一鼎，持此供三乘。
制作前无古，摩挲喜不胜。
兹游真可乐，着句忆吾曾。
景山寺古鼎
作者：袁说友
朝代：宋

小憩山前路，清谈得道僧。爱渠惟一鼎，持此供三乘。制作前无古，摩挲喜不胜。兹游真可乐，著句忆吾曾。
暑夜得月
作者：袁说友
朝代：宋

风搅桐声碎，蝼鸣鼓吹长。半山蟾吐影，一水鉴浮光。冷碧迎秋色，清飙借久凉。不堪鸡唱晓，归枕报朝阳。
暑夜得月
作者：袁说友
朝代：宋

风搅桐声碎，蝼鸣鼓吹长。
半山蟾吐影，一水鑑浮光。
冷碧迎秋色，清飈借久凉。
不堪鷄唱晓，归枕报朝阳。
暑雨
作者：袁说友
朝代：宋

猎猎蒲攲岸，斑斑藓渍墙。檐低泣蛛网，叶落溅蜂房。西嶂暮凝色，北窗新送凉。晚来池上过，风擘藕花香。
暑雨
作者：袁说友
朝代：宋

猎猎蒲欹岸，斑斑藓渍墙。
檐低泣蛛网，叶落溅蜂房。
西嶂暮凝色，北窗新送凉。
晚来池上过，风擘藕花香。
曝书
作者：袁说友
朝代：宋
体裁：五言律诗

红日庭初熭，青编手自摩。乌踆浮竹简，鱼蠹眩阳和。眼恨频催老，书惭未触多。相看不相弃，同老故山阿。
曾同年南仲至自德清二首
作者：袁说友
朝代：宋

岁月飞梭疾，交游旧雨疏。故人欣戾止，之子最相于。话旧须樽酒，奔忙缺饭蔬。不酬千种意，空寄一行书。老去慵驰骛，诗来慰阔疏。吾庐聊复尔，仁里盍依于。乞米惭书帖，呼儿笑撷蔬。强吟须撚句，博得玉钩书。
曾同年南仲至自德清二首·其一
作者：袁说友
朝代：宋

岁月飞梭疾，交游旧雨疎。
故人欣戾止，之子最相于。
话旧须樽酒，奔忙缺饭蔬。
不酬千种意，空寄一行书。
曾同年南仲至自德清二首·其一
作者：袁说友
朝代：宋

岁月飞梭疾，交游旧雨疏。故人欣戾止，之子最相于。话旧须樽酒，奔忙缺饭蔬。不酬千种意，空寄一行书。
曾同年南仲至自德清二首·其二
作者：袁说友
朝代：宋

老去慵驰骛，诗来慰阔疏。吾庐聊复尔，仁里盍依于。乞米惭书帖，呼儿笑撷蔬。强吟须撚句，博得玉钩书。
曾同年南仲至自德清二首·其二
作者：袁说友
朝代：宋

老去慵驰骛，诗来慰阔疏。
吾庐聊復尔，仁里盍依于。
乞米惭书帖，呼儿笑撷蔬。
强吟鬚捻句，博得玉鈎书。
月河
作者：袁说友
朝代：宋

路转双溪曲，河湾一径通。
清秋杨柳月，落日芰荷风。
直抵濯缨水，当前文笔峰。
满城佳气聚，擢秀美羣公。
月河
作者：袁说友
朝代：宋

路转双溪曲，河湾一径通。清秋杨柳月，落日芰荷风。直抵濯缨水，当前文笔峰。满城佳气聚，擢秀美群公。
有感
作者：袁说友
朝代：宋

万事缘憎爱，孤衷只惷愚。归与乖俗好，老矣误时须。举世冲霄鹄，何人滥吹竽。穷通一不问，无复鬼揶揄。
有感
作者：袁说友
朝代：宋

万事缘憎爱，孤衷只惷愚。
归与乖俗好，老矣误时须。
举世冲霄鹄，何人滥吹竽。
穷通一不问，无復鬼揶揄。
有感
作者：袁说友
朝代：宋

半生宦海几途穷，岁晚扁舟系此中。料得江神知我意，明朝好赠一帆风。
有感
作者：袁说友
朝代：宋

半生宦海几途穷，岁晚扁舟繫此中。
料得江神知我意，明朝好赠一帆风。
朱东父作室
作者：袁说友
朝代：宋

贪夫筑室齐云湄，满溢既死不可持。
佳哉高人世念薄，丈室缉缀如茧丝。
门前流水照明月，门裏有诗清更绝。
汲泉欲漱齿怯寒，携杖先登腰易劣。
客不待速来往频，剥啄扣门有谁譍。
主人酌酒要客醉，坐客见花心自醒。
长松古柏垂杨岸，为萁一亩酒无算。
花开诗酒足逢迎，花谢蝶蜂漫零乱。
万物荣枯付达观，我欲从君着眼看。
傥能剩扫床头金，笑彼人间痴死汉。
朱东父作室
作者：袁说友
朝代：宋

贪夫筑室齐云湄，满溢既死不可持。佳哉高人世念薄，丈室缉缀如茧丝。门前流水照明月，门里有诗清更绝。汲泉欲漱齿怯寒，携杖先登腰易劣。客不待速来往频，剥啄扣门有谁应。主人酌酒要客醉，坐客见花心自醒。长松古柏垂杨岸，为萁一亩酒无算。花开诗酒足逢迎，花谢蝶蜂漫零乱。万物荣枯付达观，我欲从君著眼看。傥能剩扫床头金，笑彼人间痴死汉。
李兼济分教江阴
作者：袁说友
朝代：宋

结交不在久，但问交者谁。相从何用频，要以道谊期。我初未识君，已诵班马辞。太学金薤篇，烂若琳琅垂。妙理溯家学，雄文想英姿。天乎慰此心，而获亲芝眉。一见语未尽，觉我骄气移。荷君偶过听，得我嗟何迟。我方缚微官，君亦居所疑。于今五六年，见日常差池。有时适相逢，一语不及私。往往从容间，百篇惟新诗。归来念所得，如日身亲之。君将抱停涵，一洒澄江缁。想君车马至，短褐环旌旂。万口如一词，是曰得所师。一斑见稍稍，士气今虹霓。江城见儒英，而我失所资。自惭索米久，不去今何为。及瓜早归欤，问舍江之湄。政须迩门墙，作意频追随。穷达于其天，纷纷徒自欺。买羊沽酒日，剖此胸中奇。
李兼济分教江阴
作者：袁说友
朝代：宋

结交不在久，但问交者谁。
相从何用频，要以道谊期。
我初未识君，已诵班马辞。
太学金薤篇，烂若琳琅垂。
妙理遡家学，雄文想英姿。
天乎慰此心，而获亲芝眉。
一见语未尽，觉我骄气移。
荷君偶过听，得我嗟何迟。
我方缚微官，君亦居所疑。
于今五六年，见日常差池。
有时适相逢，一语不及私。
往往从容间，百篇惟新诗。
归来念所得，如日身亲之。
君将抱停涵，一洒澄江缁。
想君车马至，短褐环旌旗。
万口如一词，是曰得所师。
一斑见稍稍，士气今虹霓。
江城见儒英，而我失所资。
自惭索米久，不去今何为。
及瓜早归欤，问舍江之湄。
政须迩门墙，作意频追随。
穷达于其天，纷纷徒自欺。
买羊沽酒日，剖此胸中奇。
李君量晋州奉诏还朝
作者：袁说友
朝代：宋
体裁：七言绝句

厌直承明两建牙，更将义槩浃朝家。举杯珍重吾归矣，林下需君步软沙。
李英才作墨梅于天庆观壁
作者：袁说友
朝代：宋
体裁：七言绝句

小折霜林半壁间，春风日日付毫端。秋高为借横斜影，留与吾师岁晚看。
杨梅
作者：袁说友
朝代：宋

酒着圆腮重，珠联细叶芳。
绛纱笼蜜颗，朱粉皱新粧。
色渍桑间椹，甘傅荔子浆。
轻酸认梅种，草木有他杨。
杨梅
作者：袁说友
朝代：宋

酒著圆腮重，珠联细叶芳。绛纱笼蜜颗，朱粉皱新妆。色渍桑间椹，甘传荔子浆。轻酸认梅种，草木有他杨。
松坡
作者：袁说友
朝代：宋
体裁：古风

陵坡擢孤根，生意已翘楚。主人岁寒姿，于此眼目具。夷荒挺劲节，偃盖浥漙露。相对琳琅篇，后来惭骥附。
桂椿堂
作者：袁说友
朝代：宋

欈李于门伯仲佳，声名籍籍到天涯。
一经早已传韦氏，五桂今重说窦家。
满眼衣冠真盛事，几年棠棣看联华。
兰台曷与编青史，要使文风万世夸。
桂椿堂
作者：袁说友
朝代：宋

欈李于门伯仲佳，声名籍籍到天涯。一经早已传韦氏，五桂今重说窦家。满眼衣冠真盛事，几年棠棣看联华。兰台曷与编青史，要使文风万世誇。
梅雨踰月始晴甫两日復大雨
作者：袁说友
朝代：宋
体裁：五言律诗

猛作连朝雨，愁添一尺溪。颓云惊满坐，涨水急平堤。泽国几成壑，田家未半犁。关心独朝暮，刚认勃姑啼。
梨花
作者：袁说友
朝代：宋

东风日日点征衣，野阔林疎四望奇。
景物剩供行客眼，梨花更索老夫诗。
登山趁得春三月，带月犹看雪一枝。
七日崎岖三百里，倡条冶叶故相随。
梨花
作者：袁说友
朝代：宋

东风日日点征衣，野阔林疏四望奇。景物剩供行客眼，梨花更索老夫诗。登山趁得春三月，带月犹看雪一枝。七日崎岖三百里，倡条冶叶故相随。
植花于假山
作者：袁说友
朝代：宋

岩石棱棱巧，盆池浅浅开。
空山初幻化，方丈小飞来。
屈曲清泉溜，参差细草栽。
只今山在眼，着眼便徘徊。
植花于假山
作者：袁说友
朝代：宋

岩石棱棱巧，盆池浅浅开。空山初幻化，方丈小飞来。屈曲清泉溜，参差细草栽。只今山在眼，著眼便徘徊。
楚楼
作者：袁说友
朝代：宋
体裁：七言绝句

东江风月夜潮平，西望巫山白帝城。止为山川增楚观，惜哉徒沸市廛声。
楚渚宫
作者：袁说友
朝代：宋

楚王下见泝江舟，岂是城隅沮洳头。
自古循名多失实，不妨犹记旧风流。
楚渚宫
作者：袁说友
朝代：宋

楚王下见溯江舟，岂是城隅沮洳头。自古循名多失实，不妨犹记旧风流。
橄榄来自嘉州
作者：袁说友
朝代：宋

筠笼相逐到天涯，喜见森森色正佳。
尚想红盐落青子，未夸黄蜜挂苍崖。
眼中乡味催归梦，足下跫音慰远怀。
稍待酒残回齿颊，余甘犹足助谈谐。
橄榄来自嘉州
作者：袁说友
朝代：宋

筠笼相逐到天涯，喜见森森色正佳。尚想红盐落青子，未誇黄蜜挂苍崖。眼中乡味催归梦，足下跫音慰远怀。稍待酒残回齿颊，馀甘犹足助谈谐。
次常熟县先君旧所摄宰也
作者：袁说友
朝代：宋

冲寒一舸下琴川，小缆依依市柳边。花县重来听好语，棠阴深处不论年。钓游颇忆儿童旧，风物徒惊岁月迁。老恐不任奔走力，问侬何日赋归田。
次常熟县先君旧所摄宰也
作者：袁说友
朝代：宋

衝寒一舸下琴川，小缆依依市柳边。
花县重来听好语，棠阴深处不论年。
钓游颇忆儿童旧，风物徒惊岁月迁。
老恐不任奔走力，问侬何日赋归田。
武康县治松桂林二首
作者：袁说友
朝代：宋

松桂论交久，诗书造道深。犹于官事日，不忘岁寒心。此地赓酬句，他年蔽芾阴。男邦有佳政，应促诏纶音。诗竞山川秀，亭随草木新。弦歌鲁言偃，吏隐汉梅真。淇苑雪霜操，广寒宫殿春。相望不百里，一苇要身亲。
武康县治松桂林二首·其一
作者：袁说友
朝代：宋
体裁：五言律诗

松桂论交久，诗书造道深。犹于官事日，不忘岁寒心。此地赓酬句，他年蔽芾阴。男邦有佳政，应促诏纶音。
武康县治松桂林二首·其二
作者：袁说友
朝代：宋

诗竞山川秀，亭随草木新。弦歌鲁言偃，吏隐汉梅真。淇苑雪霜操，广寒宫殿春。相望不百里，一苇要身亲。
武康县治松桂林二首·其二
作者：袁说友
朝代：宋

诗竞山川秀，亭随草木新。
弦歌鲁言偃，吏隠汉梅真。
淇苑雪霜操，广寒宫殿春。
相望不百里，一苇要身亲。
水竹
作者：袁说友
朝代：宋

拳石环清泚，龙须细屈蟠。两峰低峍崒，一簇小琅玕。密叶风前影，疏枝水底寒。相从此君尔，著意问平安。
水竹
作者：袁说友
朝代：宋

拳石环清泚，龙鬚细屈蟠。
两峰低峍崒，一簇小琅玕。
密叶风前影，疎枝水底寒。
相从此君尔，着意问平安。
水西叶氏园
作者：袁说友
朝代：宋

风月欲在眼，园林须傍家。
崚嶒飞翠巘，飐滟舞绡花。
门近山光入，堂深树影斜。
犹将小西景，更为石林夸。
水西叶氏园
作者：袁说友
朝代：宋

风月欲在眼，园林须傍家。崚嶒飞翠巘，飐滟舞绡花。门近山光入，堂深树影斜。犹将小西景，更为石林誇。
求酒于周时仲教授
作者：袁说友
朝代：宋
体裁：七言绝句

寒窗矻矻数更声，灯火无多独自亲。忽报周郎好消息，明朝应遣白衣人。
求酒于邵元实删定
作者：袁说友
朝代：宋

骨相酸寒不足论，平生心赏旧家村。
七年误索长安米，百病几成楚客魂。
命薄不堪嗟分定，官閒犹得荷君恩。
秋风一醉余疴殄，须乞庄生五石樽。
求酒于邵元实删定
作者：袁说友
朝代：宋

骨相酸寒不足论，平生心赏旧家村。七年误索长安米，百病几成楚客魂。命薄不堪嗟分定，官閒犹得荷君恩。秋风一醉馀疴殄，须乞庄生五石樽。
求酒于邻
作者：袁说友
朝代：宋
体裁：七言绝句

太息官寒独养疴，浮生半作病维摩。新凉欲学东城醉，亡奈维罍已耻何。
江上度元宵节
作者：袁说友
朝代：宋
体裁：七言绝句

一舟元夕卧孤村，夜半相呼了不应。说与儿曹休谇语，黄州明日买残灯。
江岸茅舍傍古梅奇甚携酒即之
作者：袁说友
朝代：宋
体裁：七言绝句

不为村深与水隈，也依篱落及时开。几年寂寞无人问，一日声名动客杯。
江汉楼
作者：袁说友
朝代：宋
体裁：七言绝句

楼高百雉楚城东，吴蜀衣冠邂逅逢。自是荆山为屏翰，更看江汉日朝宗。
江舟撁夫有唱湖州歌者殊动家山之想赋吴歌行
作者：袁说友
朝代：宋

我家苕霅边，更更闻夜船。
夜船声欵乃，肠断愁不眠。
一声三四咽，掩抑含凄切。
宛转断復连，尽是伤离别。
两月江头程，杳不闻此声。
身游荆渚路，梦到湖州城。
但闻空山女儿呼，不见前溪渔父鸣。
今朝撁头上，忽作吴歌唱。
初声与后声，一一浑悲怆。
问汝何所得，昔棹吴中航。
吟得溪女曲，动君思故乡。
我方西上夜，夜夜家山侧。
声声劝早归，霅水年年碧。
江舟牵夫有唱湖州歌者殊动家山之想赋吴歌行
作者：袁说友
朝代：宋

我家苕霅边，更更闻夜船。夜船声欸乃，肠断愁不眠。一声三四咽，掩抑含凄切。宛转断复连，尽是伤离别。两月江头程，杳不闻此声。身游荆渚路，梦到湖州城。但闻空山女儿呼，不见前溪渔父鸣。今朝牵头上，忽作吴歌唱。初声与后声，一一浑悲怆。问汝何所得，昔棹吴中航。吟得溪女曲，动君思故乡。我方西上夜，夜夜家山侧。声声劝早归，霅水年年碧。
江行得水仙花
作者：袁说友
朝代：宋

彻底清姿秀可餐，柔枝不怯胆瓶寒。三星细滴黄金盏，六出分成白玉盘。是物合陪仙子供，何人遣傍客舟看。山矾似俗梅偏瘦，别与诗人较二难。
江行得水仙花
作者：袁说友
朝代：宋

彻底清姿秀可餐，柔枝不怯胆瓶寒。
三星细滴黄金盏，六出分成白玉盘。
是物合陪僊子供，何人遣傍客舟看。
山矾似俗梅偏瘦，别与诗人较二难。
江行有惠梅花者因忆杜少陵云江上被花恼不彻无处告诉只颠狂遂借此意而吟
作者：袁说友
朝代：宋

去年短棹孤山阁，寻得横斜在篱落。带花饮酒六七人，醉傍钱塘城下泊。今年江上花恼时，无处告诉狂如痴。一枝的皪对无语，独把诗酒相羁縻。平生百念轻于发，惟有梅花心未歇。只愁花谢老相催，老尽头白花又发。
江行有惠梅花者因忆杜少陵云江上被花恼不彻无处告诉只颠狂遂借此意而吟
作者：袁说友
朝代：宋

去年短棹孤山阁，寻得横斜在篱落。
带花饮酒六七人，醉傍钱塘城下泊。
今年江上花恼时，无处告诉狂如痴。
一枝的皪对无语，独把诗酒相羁縻。
平生百念轻于髮，惟有梅花心未歇。
只愁花谢老相催，老尽头白花又发。
汨罗
作者：袁说友
朝代：宋
体裁：七言绝句

怀沙元不为谗嚣，要与江山作美谣。千载孤忠动神物，三湖今向汨罗朝。
沈德远守衢州用林子长通判送行韵
作者：袁说友
朝代：宋

宦海足风波，汹涌百态动。
更嗟为郡难，一木支桡栋。
利害秦越瘠，谤讟邹鲁鬨。
区区美众口，于道竟何用。
一堕怨憎机，玉毁石可贡。
乡来羞染指，负此淮阳重。
公今上柯山，威望压羣众。
州横车马衝，吏黠机巧共。
宽猛叹何适，往事成一梦。
利孔百已竭，举手下辄讼。
其难皆如此，要以人折衷。
如公补天子，轻重识抱瓮。
善刀而藏之，游刃真总总。
政成余啸坐，事定略衔控。
人生五马贵，愿公还旧供。
归来佐雄略，一洗潢池弄。
我方烟霞痼，尔若丹霄凤。
傥知下愚贤，应笑臧文仲。
沈德远守衢州用林子长通判送行韵
作者：袁说友
朝代：宋

宦海足风波，汹涌百态动。更嗟为郡难，一木支桡栋。利害秦越瘠，谤讟邹鲁鬨。区区美众口，于道竟何用。一堕怨憎机，玉毁石可贡。乡来羞染指，负此淮阳重。公今上柯山，威望压群众。州横车马冲，吏黠机巧共。宽猛叹何适，往事成一梦。利孔百已竭，举手下辄讼。其难皆如此，要以人折衷。如公补天子，轻重识抱瓮。善刀而藏之，游刃真总总。政成馀啸坐，事定略衔控。人生五马贵，愿公还旧供。归来佐雄略，一洗潢池弄。我方烟霞痼，尔若丹霄凤。傥知下愚贤，应笑臧文仲。
沈无隠国正惠殿庐所赐香茶
作者：袁说友
朝代：宋
体裁：五言律诗

公论归吾党，平生只故人。近书时遣况，旧雨日相亲。茶辍闽山贡，香分御府珍。须公文石陛，回首霅溪滨。
治药
作者：袁说友
朝代：宋
体裁：五言律诗

药采人间足，方从肘后参。年来医罕问，老去病多谙。风雨关淫疾，刀圭辨苦甘。君看不龟手，犹败越人南。
沿溪转山入野亭小饮甚适
作者：袁说友
朝代：宋
体裁：七言律诗

惜此青青一日春，爱閒因得两三人。放身度密穷山崦，随意居宽趁水滨。逸饮不成愁淡薄，苦吟终是喜清新。物华时世相流转，今古之间几窖尘。
泊吴江食莼鲈菰菜二首
作者：袁说友
朝代：宋

青丝簇饤莼羹味，白雪堆盘缕鲙鲈。我向松江饫鲜美，菜肠今更食新菰。一舸清风四牡还，垂虹亭上几栏干。季鹰命驾劳千里，如我清游却不难。
泊吴江食莼鲈菰菜二首·其一
作者：袁说友
朝代：宋
体裁：七言绝句

青丝簇饤莼羹味，白雪堆盘缕鲙鲈。我向松江饫鲜美，菜肠今更食新菰。
泊吴江食莼鲈菰菜二首·其二
作者：袁说友
朝代：宋
体裁：七言绝句

一舸清风四牡还，垂虹亭上几栏干。季鹰命驾劳千里，如我清游却不难。
泊姑苏馆
作者：袁说友
朝代：宋

冲风挟雨到苏州，赢得樯乌半日留。岂是甘棠无剪伐，浪持使节几经由。群观底事多耆老，一笑犹能认故侯。回首齐云旧游处，西山端欲送行舟。
泊姑苏馆
作者：袁说友
朝代：宋

衝风挟雨到苏州，赢得樯乌半日留。
岂是甘棠无剪伐，浪持使节几经由。
羣观底事多耆老，一笑犹能认故侯。
回首齐云旧游处，西山端欲送行舟。
泊沙市
作者：袁说友
朝代：宋

雪浪云烟日卷舒，去城远近聚廛居。
千年堤岸围沙市，十里人烟半竹庐。
荆国平分荆水阔，楚楼遥接楚天余。
江民日与波神狎，只把涛雷当噏嘘。
泊沙市
作者：袁说友
朝代：宋

雪浪云烟日卷舒，去城远近聚廛居。千年堤岸围沙市，十里人烟半竹庐。荆国平分荆水阔，楚楼遥接楚天馀。江民日与波神狎，只把涛雷当噏嘘。
泊真州沙岸
作者：袁说友
朝代：宋

终朝百尺掣风槎，半夜将星到白沙。
休说元戎夸十乘，且随商橹傍村家。
泊真州沙岸
作者：袁说友
朝代：宋

终朝百尺掣风槎，半夜将星到白沙。休说元戎誇十乘，且随商橹傍村家。
泊荆南二首
作者：袁说友
朝代：宋

荆州天险大江蟠，坐制金陵自不难。却遣千艘沉赤壁，至今耆老笑曹瞒。可怜吴蜀爱荆州，胜赏相当卒罢休。何地无城堪保障，此城端为据咽喉。
泊荆南二首·其一
作者：袁说友
朝代：宋
体裁：七言绝句

荆州天险大江蟠，坐制金陵自不难。却遣千艘沉赤壁，至今耆老笑曹瞒。
泊荆南二首·其二
作者：袁说友
朝代：宋
体裁：七言绝句

可怜吴蜀爱荆州，胜赏相当卒罢休。何地无城堪保障，此城端为据咽喉。